Μαθήματα Πολιτικής (με αφορμή την συνέντευξη που παραχώρησε στην ΕΡΑ Κοζάνης στις 27/05/2020, ο βουλευτής της Ν.Δ. Ν. Καστοριάς, Ζήσης Τζηκαλάγιας) | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία Σέρβια Βελβεντό Σιάτιστα ΣΕΡΒΙΑ ΣΙΑΤΙΣΤΑ\nΜαθήματα Πολιτικής (με αφορμή την συνέντευξη που παραχώρησε στην ΕΡΑ Κοζάνης στις 27/05/2020, ο βουλευτής της Ν.Δ. Ν. Καστοριάς, Ζήσης Τζηκαλάγιας)\n27 Μαΐου 2020 - 1:17 ΜΜ 5 Comments\n(με αφορμή την συνέντευξη που παραχώρησε στην ΕΡΑ Κοζάνης στις 27/05/2020, ο βουλευτής της Ν.Δ. Ν. Καστοριάς, Ζήσης Τζηκαλάγιας)\nΑπό την υποταγή στην Απελευθέρωση\nΟ Δρόμος της Αναγέννησης\nΕίναι γνωστό και σήμερα πολύ ορατό, ότι οι πολιτικές μας αντιπροσωπεύσεις (πολιτικό και αυτοδιοικητικό προσωπικό) είναι πολύ χαμηλών προσδοκιών. Δεν χρειάζονται ιδιαίτερες ικανότητες να το καταλάβει – διαπιστώσει κάποιος. Απλά να δούμε προσεκτικά την διαχρονική πορεία της Δυτικής Μακεδονίας αλλά και του κάθε Νομού ξεχωριστά. Τίποτα περισσότερο.\nΔεν είναι τυχαίο άλλωστε ότι πολλοί που ανήκουν στην κατηγορία αυτή, ήταν και είναι τοποτηρητές των Αθηναϊκών συμφερόντων στην Ελληνική Περιφέρεια. Καλή ώρα… για εμάς, στην Δυτική Μακεδονία. Τα τελευταία χρόνια μας προέκυψαν και οι φιλοσκοπιανοί που φυτρώνουν σαν τα «δηλητηριώδη» μανιτάρια…Είναι παντού και σιγά σιγά βγαίνουν στο φως…\nΜία τέτοια περίπτωση, ενός νέου φιλοσκοπιανού, είναι αυτή του Βουλευτή της Ν.Δ. Καστοριάς, Ζήση Τζηκαλάγια. Σήμερα το πρωί, σε συνέντευξη του στην ΕΡΑ Κοζάνης και μιλώντας για θέματα της Καστοριάς, αναφέρθηκε και στην διασυνοριακή διάβαση στον Λαιμό Πρεσπών. Έργο που σύμφωνα με τα λεγόμενα του καθυστερεί να υλοποιηθεί ενώ μπορεί να προσφέρει πολλά θετικά. Να σας θυμίσω εδώ ότι αυτό, είναι πολιτική της προηγούμενης Κυβέρνησης και εντάσσεται στα πλαίσια της κατά τα άλλα κατά τον κύριο Ζήση Τζηκαλάγια και το κόμμα του την Ν.Δ., προδοτικής και καταστροφικής συμφωνίας των Πρεσπών.\nΤι ειπώθηκε όμως σήμερα το πρωί από τον Βουλευτή;\nΕιπώθηκε ότι η συμφωνία των Πρεσπών έχει και τα θετικά της και ότι αυτό δεν διαφοροποιεί την θέση που είχε και έχει!!!\nΑλήθεια κ. Τζηκαλάγια που βρίσκεται η αλήθεια και που το ψέμα;\nΞέρετε κάτι το οποίο σύμφωνα με τα λεγόμενα σας που είναι και προδοτικό και καταστροφικό για την Πατρίδα μας να έχει και θετικά!!! Εσείς δεν ήσασταν που με προσωπικά σας έξοδα ναυλώσατε λεωφορείο να μετακινηθούν πολίτες της Καστοριάς για να συμμετέχουν σε συλλαλητήριο διαμαρτυρίας ενάντια στην Προδοτική συμφωνία των Πρεσπών και μάλιστα η ταμπέλα με το όνομα σας ήταν τοποθετημένη σε περίοπη θέση στο μπροστινό μέρος του λεωφορείου, δεξιά του οδηγού; αναφέρομαι στο συλλαλητήριο που πραγματοποιήθηκε στην Βίγλα Πισοδερίου*.\n* Ανακοίνωση του Ζήση Τζηκαλάγια(fouit.gr):\nΚαλώ όλους τους Μακεδόνες,\nόλους τους Έλληνες πολίτες σε γενικό ξεσηκωμό και κινητοποίηση.Για να ΑΝΑΤΡΕΨΟΥΜΕ ΕΙΡΗΝΙΚΑ την κατάπτυστη,επαίσχυντη και εθνοπροδοτική συμφωνία παράδοσης του ονόματός μας,της ταυτοτητός μας και της γλώσσας μας.Ως ελάχιστη προσωπική μου συμβολή θα τεθώ επί κεφαλής λεωφορείου που θα διαθέσω.Όλοι την Κυριακη 17/6/2018 στις Πρέσπες για να στείλουμε ηχηρό μήνυμα στους υποταγμένους της ανεκδιήγητης κυβέρνησης των ΣΥΡΙΖΑΝΕΛ πως ΔΕΝ ΠΑΡΑΔΙΝΟΜΑΣΤΕ.\nΔρέπανο 27 Μαίου 2020\nΑνώνυμος - 27 Μαΐου, 2020 at 13:28\nΣτις τελευταίες δημοτικές εκλογές ήσουν υποψήφιος στον συνδυασμό του κυρίου Ευάγγελου Σημανδρακου. Ο επικεφαλής σου ως αντιπεριφερειάρχης Γρεβενών υπέγραψε ή όχι το ψήφισμα υπέρ της συμφωνίας που επέδωσε ο περιφερειάρχης κύριος Θεόδωρος Καρυπίδης στον πρωθυπουργό κύριο Τσίπρα;;; Αν δεν το υπέγραψε γιατί δεν παραιτήθηκε;;;\nΑνώνυμος - 27 Μαΐου, 2020 at 14:01\nΠαιδιά ο Θεόφιλος Παπαδόπουλος στις επόμενες εκλογές θα είναι υποψήφιος με τον Κώστα Κυριακίδη το ξέρουμε και το γνωρίζουν αυτά σημανδράκο που σαι το το φιλαράκι σου φεύγει κατεβαίνει με Κώστα Κυριακίδη γιατί ξέρει ότι θα βγει δήμαρχος\nΑνώνυμος - 27 Μαΐου, 2020 at 15:17\nΔεν νομίζω να κάνει το λάθος ο κυριακιδης\nΑνώνυμος - 27 Μαΐου, 2020 at 19:51\nΠραγματικά θα είναι κρίμα να κάνει κάτι τέτοιο ο Κυριακίδης. Και ας κάνουμε επιτέλους κάτι να καθαρίσει το τοπίο από τους άσχετους\nΑνώνυμος - 27 Μαΐου, 2020 at 19:49\nΠολύ καλά κάνει ο Θεόφιλος και ξεσκεπάζει τον βουλευτή.\n« Καλλιόπη Βέττα: «Καμία μέριμνα από την κυβέρνηση και για τους δικηγόρους»\nΔήμος Κοζάνης: Συνεχίζονται οι απολυμάνσεις σε δημοτικά και νηπιαγωγεία »


ΣΚΟΠΕΛΟΣ : Συγκινητική η βραδιά αφιερωμένη στον Γιώργο Μιχελή - SkiathosLife\nΣΚΟΠΕΛΟΣ : Συγκινητική η βραδιά αφιερωμένη στον Γιώργο Μιχελή\nΣτην τιμητική εκδήλωση για τον εκλιπών πρώην διευθυντή της εμπορικής τραπέζης και πρώην δήμαρχο Σκοπέλου, Γιώργο Μιχελή, συγκλονιστική ήταν η ερμηνεία των 15 τραγούδιων της χορωδίας της Εμπορικής τραπέζης.\nΣτην κατάμεστη αίθουσα του Ορφέα, οι στεντόρειες φωνές των χορωδών συνεπήραν τους παρεβρισκομένους, ανάμεσα στους οποίους ήταν τα παιδιά του Γιώργου Μιχελη και η αδερφή του. Ιδιαίτερα συγκινητική η στιγμή που τα 4 εγγόνια του τραγούδησαν δυο τραγούδια στη μνήμη του παππού τους.\nΟ Γιώργος Μιχελής έφυγε από τη ζωή σε ηλικία 69 ετών έπειτα από μάχη που έδινε με τον καρκίνο. Είχε αναλάβει πρόεδρος της Attica Bank στις 29 Μαρτίου 2019, ενώ τον Ιούνιο του 2018 είχε αποχωρήσει από τη θέση του προέδρου του Ταμείου Χρηματοπιστωτικής Σταθερότητας.\nO Γιώργος Μιχελής γεννήθηκε και μεγάλωσε στη Γλώσσα. Αποφοίτησε από το τότε Γυμνάσιο της Ευαγγελικής Σχολής Νέας Σμύρνης. Στα εφηβικά του χρόνια (1966-1968) έπαιζε ποδόσφαιρο στην Ομάδα Εφήβων του Πανιωνίου.\nΑν και πέτυχε στο Πανεπιστήμιο στην Ελλάδα, επέλεξε να πάει στη Βοστόνη.\nΣπούδασε Οικονομικές Επιστήμες / Bachelor of Arts: University of Massachusetts / Master’s Degree: Boston College / Ph. D: Northeastern University – Θέμα της διατριβής του: «H εσωτερική μετανάστευση στην Ελλάδα». Στη συνέχεια δίδαξε στο Πανεπιστήμιο Regis.\nΤο 1984, έπειτα από 16 χρόνια απουσίας από την Ελλάδα, αποφασίζει να επιστρέψει. Ξεκίνησε στην Εμπορική Τράπεζα, στη Διεύθυνση Οικονομικών Μελετών από το 1984-1989, χρονιά που έγινε και Γενικός Διευθυντής της Εμπορικής Τράπεζας της Ελλάδας. Παρέμεινε στη θέση αυτή 16 μήνες. Ακολούθησε η Εγνατία Τράπεζα, όπου υπήρξε Εκτελεστικός Αντιπρόεδρος από το 1990-1995. Διετέλεσε Γενικός Διευθυντής στο Ωνάσειο Καρδιοχειρουργικό Κέντρο για ένα χρόνο, 1995-1996.\nΕπιπλέον, διετέλεσε δήμαρχος Σκοπέλου μέχρι την 1η Σεπτεμβρίου του 2014.


Τα προβλήματα εμφανίζονται όταν αρχίζεις να απορρίπτεις τον εαυτό σου | Αυτεπίγνωση\nΤα προβλήματα εμφανίζονται όταν αρχίζεις να απορρίπτεις τον εαυτό σου\nΌταν ξεκινάς να δουλεύεις με τον εαυτό σου, κάποιες φορές τα πράγματα γίνονται χειρότερα πριν αρχίσουν να βελτιώνονται.\nΔεν υπάρχει όμως πρόβλημα αν κάτι τέτοιο συμβεί. Είναι το ξεκίνημα της διαδικασίας. Είναι το ξεμπέρδεμα παλιών κλωστών. Απλώς πορεύσου μαζί του.\nΧρειάζεται χρόνος και προσπάθεια για να μάθεις αυτό που χρειάζεται να μάθεις. Μην απαιτείς στιγμιαία αλλαγή. Η ανυπομονησία είναι μόνο αντίσταση στη γνώση. Σημαίνει ότι θέλεις να φτάσεις στο στόχο χωρίς να ακολουθήσεις τη διαδικασία. Άφησε τον εαυτό σου να το κάνει βήμα-βήμα. Όσο πιο πολύ προχωράς, τόσο ευκολότερο θα γίνεται.\nΤο πιο σημαντικό μέρος της μεταμόρφωσης ή της ολοκλήρωσης συντελείται απλά και μόνον όταν αρχίζεις να αποδέχεσαι τον εαυτό σου σε όλα του τα σημεία, ακόμα και στα πιο μικρά.\nΌταν μπορέσεις να δεις με αγάπη τις στιγμές που τα καταφέρνεις καλά, αλλά και τις στιγμές που δεν τα καταφέρνεις και τόσο καλά. Τις στιγμές που είσαι γεμάτος τρόμο και τις στιγμές που είσαι γεμάτος αγάπη. Τις στιγμές που είσαι ανόητος και χαζός και τις στιγμές που είσαι λαμπερός και έξυπνος. Τις στιγμές που είσαι αποτυχημένος και τις στιγμές που είσαι νικητής. Όλα αυτά είναι μέρη του εαυτού σου.\nΤα περισσότερα προβλήματά σου εμφανίζονται όταν αρχίζεις να απορρίπτεις τον εαυτό σου και να μην τον αγαπάς ολοκληρωτικά και χωρίς όρους. Μην κοιτάς λοιπόν πίσω στη ζωή με ντροπή. Βλέπε το παρελθόν σου ως μια πολύτιμη παρουσία στη ζωή σου. Χωρίς αυτή την παρουσία και την πληρότητα δεν θα ήσουν εδώ σήμερα. Όταν αποδεχτείς τον εαυτό σου στο σύνολό του, τότε ολοκληρώνεσαι και μεταμορφώνεσαι.\n*Από το βιβλίο "Πηγή Δύναμης και Σοφίας", Louise L. Hay, Εκδ. Η δυναμική της επιτυχίας


Εμπριμέ παρκά Nike Sportswear NSW. Nike.com GR\nΤο παρκά Nike Sportswear NSW εξασφαλίζει ανάλαφρη κάλυψη. Διαθέτει σχέδιο με φοίνικες που παραπέμπει σε μοτίβο παραλλαγής, υδροαπωθητικό ύφασμα και αεριζόμενη επένδυση από διχτυωτό υλικό.\nΕμφανιζόμενο χρώμα: Cyber/Μαύρο/Λευκό\nΟΙ ΦΟΙΝΙΚΕΣ ΣΥΝΑΝΤΟΥΝ ΤΟ ΠΑΡΚΑ.\nΑνθεκτικός, υδροαπωθητικός ταφτάς με ανάλαφρη αίσθηση.\nΔιχτυωτό ύφασμα για αεριζόμενη εφαρμογή και άνεση.\nΣχέδιο με φοίνικες που παραπέμπει σε μοτίβο παραλλαγής.\nΦαρδιά γραμμή για άνετη, χαλαρή εφαρμογή.\nΚορδόνια που σφίγγουν με κερωμένα άκρα στην κουκούλα, εσωτερική μέση και τελείωμα με άνοιγμα για εξατομικευμένη εφαρμογή.\nΤσέπες διπλής εισόδου που διαθέτουν κούμπωμα με σούστες για ασφαλή τοποθέτηση αντικειμένων.\nΜπροστινό φερμουάρ με εσωτερική και εξωτερική προστατευτική πατιλέτα για προστασία από τις καιρικές συνθήκες.


Η νέα εντολή που εξέδωσε το τοπικό Υπουργείο Δημόσιας Υγείας της κομητείας του Λος Άντζελες (DPH) απαιτεί από τους ανθρώπους να φορούν μάσκα σε εσωτερικούς χώρους, ακόμη και αν έχουν εμβολιαστεί κατά της νόσου. Ωστόσο, ο σερίφης της κομητείας του Λος Άντζελες, ο Άλεξ Βιγιανέβα δήλωσε ότι η εντολή "δεν υποστηρίζεται από την επιστήμη" και ότι έρχεται σε αντίθεση με τις οδηγίες των αμερικανικών Κέντρων Ελέγχου και Πρόληψης Νοσημάτων (CDC), τα οποία δεν υπαγορεύουν χρήση μάσκας σε εσωτερικούς χώρους για τους περισσότερους εμβολιασμένους ανθρώπους.\nΟ σερίφης πρόσθεσε ότι "δεν θα δαπανήσει τους περιορισμένους πόρους μας" και ότι το γραφείο του αντ `αυτού θα ζητήσει από το κοινό την "εθελοντική συμμόρφωση" στην εντολή του υπουργείου.\nΗ κομητεία των 10 εκατομμυρίων κατοίκων και η δεύτερη μεγαλύτερη πόλη της χώρας, το Λος Άντζελες, βρίσκεται αντιμέτωπη με μια ανοδική τάση κρουσμάτων της Covid-19 που αυξάνονται σε ανησυχητικά επίπεδα εξαιτίας της επικράτησης της παραλλαγής Δέλτα του νέου κορωνοϊού. Η ανακοίνωση εκ νέου επιβολής του μέτρου από το τοπικό Υπουργείο Υγείας έρχεται μετά από έξι συνεχείς ημέρες καταγραφής πάνω από 1.000 νέες μολύνσεις εντός 24 ωρών στην κομητεία του Λος Άντζελες.\n"Απαιτούμε από όλους να φορούν μάσκα σε εσωτερικούς χώρους σε δημόσιους χώρους και επιχειρήσεις, ανεξάρτητα από την κατάσταση εμβολιασμού, ώστε να μπορέσουμε να σταματήσουμε το αυξημένο επίπεδο μετάδοσης που βλέπουμε", ανέφερε το Υπουργείο την Πέμπτη με ανάρτηση στο twitter.\nΗ κομητεία έχει γίνει ένας τόπος "σημαντικής" μετάδοσης, βάσει των κριτηρίων που έχουν καθοριστεί από τα CDC, δήλωσε ο αξιωματικός υγείας του Λος Άντζελες, δρ Μούντου Ντέιβις, σε δηλώσεις του σε δημοσιογράφους. Δεν κατέστη σαφές αν άλλες υπηρεσίες δυνάμεων επιβολής του νόμου θα αγνοήσουν επίσης την απόφαση του υπουργείου για υποχρεωτική χρήση μάσκας. Το αστυνομικό τμήμα του Λος Άντζελες δεν απάντησε αμέσως σε ερωτήσεις σχετικά με το κατά πόσον οι αστυνομικοί του θα επέβαλλαν τον κανόνα εντός των ορίων της πόλης.\nΔεν είναι επίσης ξεκάθαρο ποια θα είναι τα πιθανά πρόστιμα μη τήρησης του μέτρου, καθώς αυτά δεν συμπεριλαμβάνονταν στη δισέλιδη ανακοίνωση του DPH. Τους τελευταίους μήνες, οι παραβάσεις εντολών που έχουν εκδώσει τοπικές αρχές για χρήση μάσκας στην Καλιφόρνια επιφέρουν από προειδοποίηση αν διαπιστωθεί παράβαση για πρώτη φορά, έως πρόστιμα μεταξύ 100 και 500 δολαρίων. Στην κομητεία του Λος Άντζελες πέρυσι, οι ποινές έφταναν μέχρι και στο κλείσιμο της επιχείρησης.\nΆλλες κομητείες της Καλιφόρνιας και άλλες Πολιτείες πασχίζουν επίσης με μια άνοδο κρουσμάτων της Covid-19 και επαναφέρουν συστάσεις για χρήση μάσκας. Οι κομητείες Σακραμέντο, Γιόλο και Φρέσνο στην Καλιφόρνια προχώρησαν πρόσφατα σε συστάσεις για χρήση μάσκας σε εσωτερικούς χώρους ακόμη και από άτομα που έχουν εμβολιαστεί. Το Όστιν στο Τέξας κάλεσε την Πέμπτη εκείνους που δεν έχουν εμβολιαστεί να αποφεύγουν τα ταξίδια, τις συναθροίσεις σε εσωτερικούς χώρους, να δειπνούν σε εστιατόρια και να βγαίνουν για ψώνια και να φορούν μάσκα.\nΝίκος Βέρτης: Έχασα την πρώτη μου ξαδέρφη από κορωνοϊό χωρίς κανένα υποκείμενο νόσημα


Fitness Αυγ 01, 2018\nΜία ρόδα τρακτέρ δεν κάνει απλώς το όχημα να κινείται. Είναι ένα απίθανο εργαλείο άσκησης. Χρησιμοποίησε αυτές τις ασκήσεις σε μία κυκλική προπόνηση για να προσθέσεις δύναμη, να αυξήσεις τη μυική σου μάζα, να βελτιώσεις την ταχύτητα και την ευκινησία και να γυμνάσεις όλο σου το σώμα. Πιθανότατα να μπορείς να πάρεις μία χρησιμοποιημένη σαμπρέλα δωρεάν από κάποιο βουλκανιζατέρ και να τη χρησιμοποιήσεις στην προπόνησή σου. Βασική προϋπόθεση: αρκετός χώρος και προθυμία να κάνεις κάποιες ασκήσεις καθώς και καλή φυσική κατάσταση. Ζήτα τη συμβουλή του γυμναστή σου για να εκτελέσεις κάθε άσκηση με ασφάλεια.\nΔιάβασε ακόμη: Γιατί να κάνεις box jumps;\nΠροπόνηση βουλκανιζατέρ: 4 ασκήσεις με μία ρόδα τρακτέρ ελαστικά αυτοκινήτου τρακτέρ crossfit άσκηση προπόνηση γυμναστική δύναμη μυς μάζα ασκήσεις


Λογοκρισία στις διεθνείς ενώσεις με τη βούλα της ΕΣΗΕΑ - INFO-WAR\nΤο γεγονός είναι γνωστό. Μετά από έρευνα δυο μηνών, έξι διεθνείς δημοσιογραφικοί οργανισμοί δημοσιοποίησαν την έκθεση υπό τον τίτλο «Έλεγχος του μηνύματος: Προκλήσεις για το ανεξάρτητο ρεπορτάζ στην Ελλάδα», στην οποία καταγράφεται η πραγματικότητα που βιώνουν οι εργαζόμενοι στα μίντια τα τελευταία χρόνια.\nΧειραγώγηση της πληροφορίας με κάθε τρόπο, φίμωση σε ειδήσεις και ρεπορτάζ που δεν εγκρίνονται από την κυβέρνηση, αδιαφάνεια στους πόρους ενίσχυσης των ΜΜΕ, παρεμπόδιση δημοσιογραφικού έργου και με κατασταλτικές μεθόδους, διαρκής εκφοβισμός μέσω των αγωγών.\nΤο πόρισμα παραδόθηκε στην Κομισιόν και ήδη το Ευρωπαϊκό Κοινοβούλιο ζήτησε απαντήσεις από τον υπουργό Δικαιοσύνης για την αντιμετώπιση δημοσιογράφων που έκαναν αποκαλύψεις στο σκάνδαλο Novartis. Η κυβέρνηση της ΝΔ την απαξίωσε με δυο δηλώσεις, του κυβερνητικού εκπροσώπου και του γραφείου Τύπου, επιλέγοντας, όπως πράττει συνήθως, να απευθυνθεί στον ΣΥΡΙΖΑ. Λες και τα δυο πολιτικά κόμματα είναι οι «νταβάδες» της δημοσιογραφίας και ενημέρωσης στην Ελλάδα και καβγαδίζουν μεταξύ τους για το βάθος και την έκταση φίμωσης-λογοκρισίας.\nΗ στάση της κυβέρνησης, η οποία δεν μπήκε καν στον κόπο να απαντήσει στα ερωτήματα που επίσημα της ετέθησαν από τους διεθνείς δημοσιογραφικούς οργανισμούς, εξηγείται εύκολα και από τη στάση των ιδίων των ΜΜΕ και των δημοσιογράφων τους. Το περιεχόμενό της λογοκρίθηκε στην πλειονότητα των ελεγχόμενων Μέσων, τα οποία λειτουργούν ή παράγουν κέρδη για τους μετόχους τους με τις ποικίλες κρατικές ενισχύσεις. Δημοσιεύθηκε μόνο στις αντιπολιτευόμενες εφημερίδες-ιστοσελίδες και στις ανεξάρτητες ιστοσελίδες. Η δημοσιογραφία και ελευθερία των ΜΜΕ κόβεται και ράβεται στον πάγκο παραγωγής και διανομής non paper και δελτίων Τύπου.\nΗ στάση που τήρησε η ΕΣΗΕΑ, κατέδειξε για μια ακόμη φορά πως το συνδικαλιστικό όργανο των δημοσιογράφων, με τη συμμετοχή και του αντιπολιτευόμενου ΣΥΡΙΖΑ στη διοίκησή του, λειτουργεί ως κυματοθραύστης στις όποιες αντιδράσεις κατά του ελέγχου των ΜΜΕ, της φίμωσης και της λογοκρισίας δημοσιογράφων. Παρά το γεγονός ότι μετείχε στην έρευνα, απαντώντας για τις επισφαλείς εργασιακές σχέσεις, δεν ασχολήθηκε με την έκθεση. Ούτε για τα μάτια του κόσμου δεν ανάρτησε στην ιστοσελίδα της την απλή μετάφραση του κειμένου, όπως κάνει σε παρεμβάσεις διεθνών οργανώσεων…\nΕνδεικτικό της έκτασης της λογοκρισίας είναι ότι η παραπάνω έκθεση δημοσιεύθηκε στην αγγλική έκδοση της ιστοσελίδας euroactiv.com. Επισημαίνεται πως το πόρισμα «κρούει τον κώδωνα του κινδύνου για μια συστημική κρίση ελευθερίας του Τύπου» και ότι «η κατάσταση στην Ελλάδα γίνεται συγκρίσιμη με αυτή της Ουγγαρίας».\nΑπάντηση, βεβαίως, δόθηκε από την ξεθωριασμένη γραφίδα του άλλοτε ισχυρού χειραγωγού στην αυλή των «μαντρόσκυλων» της μνημονιακής επέλασης. Ο Γιάννης Πρετεντέρης, δηλώνοντας πως «διάβασε ότι έφτιαξαν μια έκθεση», ξεκαθαρίζει, μεταξύ άλλων, πως το πρόβλημα το έχει «μια περίεργη κατηγορία δημοσιογράφων» που ασχολείται με τους μετανάστες, καθώς και δυο-τρεις κατηγορούμενοι δημοσιογράφοι…\nΤόσο ο ίδιος όσο και τα άλλα ελεγχόμενα ΜΜΕ δεν βρήκαν άξιο αναφοράς και δημοσίευσης το γεγονός ότι την ίδια ημέρα που δημοσιοποιήθηκε η παραπάνω έκθεση, η Διεθνής Αμνηστία παρέδωσε τη δική της. Σε αυτήν αναφέρεται «σοβαρή» παραβίαση ανθρωπίνων δικαιωμάτων σε συνολικά 14 τομείς της κοινωνικής ζωής στη χώρα, μεταξύ αυτών και στο προσφυγικό-μεταναστευτικό. Αλλά αφού δεν έφθασε στα γραφεία τους το κυβερνητικό σημείωμα, δεν υπάρχει καν είδηση


Ο 12χρονος Πέτρος με νεφρική ανεπάρκεια ευχήθηκε να κάνει προπόνηση με τον Γιάννη Αντετοκούμπο - Και έγινε! (βίντεο) - oraiokastro 24 Η ενημέρωση δεν έχει ώρα\nΑρχική ΟΛΕΣ ΟΙ ΕΙΔΗΣΕΙΣ TOP NEWS Ο 12χρονος Πέτρος με νεφρική ανεπάρκεια ευχήθηκε να κάνει προπόνηση με τον...\nΟ γλυκός Πέτρος είναι ένα ντροπαλό, μα τόσο καλοσυνάτο αγόρι! Οι φωτογραφίες που μας έστελνε κατά τη διάρκεια της επικοινωνίας μας, μάς έκαναν να τον λατρεύουμε κάθε φορά όλο και περισσότερο. Μας χαμογελούσε δειλά και μας δήλωνε έτσι την υπομονή, μα και την προσμονή του, ώσπου να εκπληρωθεί η ευχή του!\nΈτσι, όταν έφτασε ο καιρός που ο παγκόσμιος πρωταθλητής – πλέον – Γιάννης επιβεβαίωσε τη συνάντηση, η μαμά Τίνα έγινε η συνεργός μας και μας τροφοδοτούσε συνεχώς με υπέροχες φωτογραφίες και βίντεο του Πέτρου, μα και αισιοδοξία και αγάπη με τα γλυκά της λόγια.\nΗ ημερομηνία της συνάντησης ήταν κοντά και ξεκίνησε με τη διαμονή σε ένα όμορφο ξενοδοχείο και γεύματα που πλησίαζαν «εντελώς τυχαία» τα αγαπημένα του Πέτρου! Φτάνοντας στην Αθήνα, ο μπαμπάς Σάββας, ο Πέτρος και ο αδερφός του είχαν μαζί τους όλα τα απαραίτητα: τη μπασκετική φανέλα που του είχαμε κάνει δώρο, έναν μαρκαδόρο για υπογραφή και full ένδυση Greek Freak! Ανάμεσα στα 3 παιδιά που θα συναντούσε ο Γιάννης, ο Πέτρος ήταν ο πρώτος! Ο Γιάννης με πολλή αγάπη υπέγραψε τη φανέλα και το βιβλίο του Πέτρου, μα άλλο ήταν αυτό που τράβηξε το βλέμμα του: τα παπούτσια της σειράς που είναι αφιερωμένα σε εκείνον. Χωρίς να το πολυσκεφτεί, έσκυψε και με μία κίνηση ματ υπέγραψε τα παπούτσια του Πέτρου! Η κίνηση ήταν μοναδική. Ο πρωταθλητής, ο άνθρωπος που αυτή τη στιγμή είναι στην κορυφή του κόσμου, χωρίς να το σκεφτεί, έσκυψε μπροστά σε ένα παιδί και διπλώθηκε στα δύο για να υπογράψει! Ο θαυμασμός μας για τον Γιάννη πολλαπλασιάστηκε και η εκτίμησή μας εκτοξεύθηκε στα ουράνια!\nΗ χαρά του Πέτρου ήταν τεράστια! Λίγο μετά την εκπλήρωση της ευχής, και καθώς γευματίζαμε, μία μεγάλη έκπληξη μάς περίμενε: ο Πέτρος άνοιξε τον πρώτο του προσωπικό λογαριασμό στα social media με μοναδική φωτογραφία αυτή με τον Γιάννη Αντετοκούνμπο!\nΠροηγούμενο άρθροΖωντανά τώρα το τοπικό συμβούλιο Ωραιοκάστρου


Οι New York Times αποθεώνουν τη Θεσσαλονίκη [ΦΩΤΟ] | Glocal.gr\nΕκτενές αφιέρωμα στην πόλη της Θεσσαλονίκης κάνουν οι New York Times, την οποία παρουσιάζουν ως ιδανικό ταξιδιωτικό προορισμό για το Σαββατοκύριακο στο πλαίσιο ενός ταξιδιού στην Ελλάδα.\nΤο δημοσίευμα αναφέρει ότι η δεύτερη μεγαλύτερη πόλη της Ελλάδας μπορεί να μην είναι τόσο δημοφιλής όσο η Αθήνα και τα νησιά, αλλά δεν χρειάζεται ιδιαίτερη προσπάθεια προκειμένου και αυτή να κερδίσει φήμη και σεβασμό.\nΟ Seth Sherwood, γνωστός ταξιδιωτικός αρθρογράφος που υπογράφει το κείμενο, θεωρεί εντυπωσιακή τη θέση της ζωντανής πόλης με το προσφάτως ανακαινισμένο αεροδρόμιο, τις νέες σιδηροδρομικές συνδέσεις και τους αυτοκινητόδρομους που κάνουν την πρόσβαση στη Θεσσαλονίκη εύκολη και άμεση.\n«Το άλλοτε ισχυρό λιμάνι εξακολουθεί να είναι γεμάτο με μνημεία της Unesco, απομεινάρια των τριών αυτοκρατοριών που τη διοίκησαν, των Ρωμαίων, των Βυζαντινών και των Οθωμανών. Εμφανή είναι επίσης και τα ίχνη του πολύ-θρησκευτικού της παρελθόντος, με Μουσουλμάνους, Χριστιανούς και Εβραίους να ζουν δίπλα δίπλα. Η πόλη έζησε δύο παγκόσμιους πολέμου, μια ανταλλαγή πληθυσμών στη δεκαετία του 1920 και την απέλαση των Εβραίων τη δεκαετία του 1940», αναφέρει το δημοσίευμα.\n«Ανάμεσα σε αυτά τα μνημεία υπάρχουν πολλά σύγχρονα εστιατόρια, παλαιοπωλεία και καφέ. Η συμβουλή μου είναι να περάσετε ένα Σαββατοκύριακο στην Ελλάδα, ξεχνώντας το μαγιό σας και τα αντίγραφα του Πλάτωνα και του Σωκράτη στην άκρη».\nΤο δημοσίευμα με τίτλο «36 Hours in Thessaloniki» περιέχει αναλυτικές οδηγίες για επίσκεψη σε πολλά αξιόλογα σημεία στη Θεσσαλονίκη, με ιστορικό αλλά και ευρύτερα πολιτισμικό ενδιαφέρον και συνοδεύεται από πλούσιο φωτογραφικό υλικό.\nΠροηγούμενο άρθροΌταν αφήνεις τους μπαμπάδες με τα μωρά [ΒΙΝΤΕΟ]\nΕπόμενο άρθροBloomberg: Η μείωση των κρατικών δαπανών που επέβαλε το ΔΝΤ προκάλεσε περισσότερες ζημιές στην ανάπτυξη στην Ελλάδα\nΜε καύσωνα έως και την Κυριακή – Τους 42 βαθμούς θα...\nΈ. Αχτσιόγλου: «Ο Μάρτιος έκλεισε με ένα εξαιρετικά θετικό αποτέλεσμα σε...


σπίτι ανακαίνιση / ανακαίνιση σπιτιού / Alexiadis.gr\nΈχεις αποφασίσει ότι φέτος θα κάνεις ανακαίνιση στο σπίτι σου, ακολουθώντας το μότο που λέει “το σπίτι μας είναι ο κόσμος μας... ας είναι όσο πιο όμορφος γίνεται”. Σκέφτεσαι λοιπόν να αγοράσεις καινούργιες κουρτίνες, να αλλάξεις τα υφάσματα στα έπιπλα και ίσως να προκαλέσεις τις δημιουργικές σου ικανότητες ντύνοντας ένα τοίχο του σπιτιού με ταπετσαρία. Και γιατί όχι; Έχεις σκεφτεί όμως τι χρώματα, σχέδια, υφάσματα θες, πόσο καλή θα είναι η ποιότητα και τελικά με τι κριτήρια θα ψωνίσεις; Ποια είναι αισθητική που θα χρησιμοποιήσεις; θα επιλέξεις να είσαι vintage, θα επιμείνεις στο urbanστυλ που επιβάλει το trendτης εποχής ή θα διαλέξεις τη διαχρονική classyατμόσφαιρα; Θα τολμήσεις κάνοντας τη διακόσμηση του σπιτιού σου προσωπικό στοίχημα ή απλά θα επιλέξεις βάσει της τιμής;\nΜε την αρχή ότι είμαστε όλοι καταναλωτές ή αλλιώς homoconsumus, όπως θα έλεγαν και οι πιο ψαγμένοι της κατανάλωσης, η αγορά και η πώληση προϊόντων αποτελεί αναπόσπαστο κομμάτι της καθημερινότητας μας. Αγοράζουμε και καταναλώνουμε προϊόντα και υπηρεσίες για να ντυθούμε, να φάμε, να παίξουμε, να ταξιδέψουμε, να μορφωθούμε. Παίρνουμε αποφάσεις και κάνουμε επιλογές για το ποια προϊόντα θα καταναλώσουμε ανάλογα με τις ανάγκες που επιθυμεί ο καθένας μας να ικανοποιήσει.\nΗ αλήθεια είναι πως εμείς οι καταναλωτές αρκετές φορές παίρνουμε αποφάσεις τυχαία, όσον αφορά στην αγορά ενός προϊόντος ενώ ταυτοχρόνως επηρεαζόμαστε από διάφορα χαρακτηριστικά, ακόμα και ψυχολογικά. Μπορεί βασικό ρόλο να παίζει η διακόσμηση μιας βιτρίνας, η παρουσίαση του εμπορεύματος, ο πωλητής και ο χώρος που βρίσκεται το εμπόρευμα για να αποφασίσουμε τι θα ψωνίσουμε. Αλλά, τελικά, τι υπερισχύει; Με τι κριτήρια επιλέγουμε τι θα καταναλώσουμε;\nΠώς επιλέγει ο καταναλωτής το προϊόν που θα αγοράσει;\nΧωρίς αμφιβολία, υπάρχουν αφανείς παράγοντες για το ποια είναι τα κριτήρια, οι αποφάσεις, οι επιλογές και γενικά η αγοραστική συμπεριφορά μας. Για παράδειγμα, πηγαίνουμε για ψώνια με ένα πολύ καλό μας φίλο και ενώ θα περίμενε κανείς ότι θα έχουμε τις ίδιες ανάγκες, συνειδητοποιούμε ότι επιλέγουμε διαφορετικά. Κανείς δεν μπορεί να απαντήσει με βεβαιότητα ποιοι είναι οι λόγοι που δύο καταναλωτές της ίδιας κατηγορίας, όταν ψωνίζουν, ενεργούν διαφορετικά. Οι παράγοντες που επηρεάζουν τις αποφάσεις των καταναλωτών είναι πολύπλοκοι. Αλλά δεν πρέπει να ξεχνάμε πως κάθε άνθρωπος είναι διαφορετικός, επομένως είναι αδύνατο να θεσπιστούν κανόνες που να εξηγούν πως παίρνει ο καταναλωτής αποφάσεις. Αν προσπαθήσουμε να θέσουμε κάποιους παράγοντες αυτοί είναι οι παρακάτω:\n2. Τα κίνητρα\n3. Η προσωπικότητα\n4. Η αντίληψη του καταναλωτή\n5. Οι διαθέσεις του καταναλωτή\nΩστόσο, παρατηρώντας απλά τις λέξεις και χωρίς να διαβάσουμε πίσω από τις γραμμές, μπορούμε να εντοπίσουμε ορισμένα στοιχεία που μας προσδιορίζουν ως καταναλωτές και τελικά ίσως και να καταλάβουμε τι θέλουμε... εν μέρει!\nΒασικό tipκαι κλασσική συνταγή επιτυχίας είναι να γνωρίζει ο κάθε έμπορος/διακοσμητής/ πωλητής, ποιο είναι το καταναλωτικό κοινό (targetgroup) που επιθυμεί να προσελκύσει με αποτέλεσμα η βιτρίνα του να είναι κατάλληλα διακοσμημένη. Η καλύτερη διακόσμηση ωστόσο είναι η σύνθεση.\nΠοιοι είναι οι παράγοντες;\nΑς πάρουμε τα δεδομένα από την αρχή...\nΤα πλεονεκτήματα ενός προϊόντος μπορούν να καθορίσουν το πότε και πού θα ψωνίσει ένας πελάτης. Κάποιοι θα αγοράσουν οποιαδήποτε μάρκα, όσο αυτή είναι προσιτή. Αρκετοί καταναλωτές συγκρίνουν προϊόντα και τιμές και συνδέουν την τιμή με την ποιότητα ζωής. Πολλοί πελάτες ψωνίζουν με βάση το πρεστίζ τους, ψάχνοντας για χτυπητές μάρκες και οτιδήποτε προστάζει η μόδα. Οι πελάτες που γνωρίζουν καλά τη μόδα ψωνίζουν νωρίτερα μέσα στη σαιζόν από άλλους, που ψωνίζουν μόνο όταν έχουν ανάγκη.\nΌλοι οι διακοσμητές/πωλητές πρέπει να γνωρίζουν καλά τα προϊόντα τους, καθώς και τις ανάγκες κι επιθυμίες των καταναλωτών, στους οποίους στοχεύουν. Η απογοήτευση ενός πελάτη σημαίνει αρνητικές πωλήσεις. Στο σημείο αυτό να αναφέρουμε ότι ο διακοσμητής/πωλητής πρέπει να διατηρεί και να αναπτύσσει ένα στυλ γι’ αυτά τα μαγαζιά, που να ταιριάζει µε βάση τους πελάτες τους, καθώς μόνο έτσι θα μπορέσει να προβλέψει πως σκέφτεται ο καταναλωτής.\nΤελικά, τι κερδίζει η ποιότητα, η τιμή ή ο συνδυασμός;\nΜπορεί να φαίνεται παράδοξο αλλά αρκετές φορές οι πελάτες αντιλαμβάνονται τις τιμές με έναν αντιοικονομικό τρόπο. Δηλαδή αγοράζουν ένα προϊόν με βάσει την οικονομική του αξία. Έρευνες, που έγιναν κατά καιρούς, έδειξαν πως οι καταναλωτές τείνουν να συνδυάσουν τις υψηλές τιμές με την ποιότητα των αγαθών. Υπάρχουν ορισμένες ενδιαφέρουσες περιπτώσεις, κατά τις οποίες οι πελάτες αρνήθηκαν ένα εμπόρευμα, επειδή η τιμή του ήταν χαμηλή. Έτσι πολλοί καταναλωτές τείνουν να έχουν περισσότερες αμφιβολίες, όταν διαλέγουν ένα είδος με χαμηλή τιμή, παρά όταν διαλέγουν ένα άλλο είδος με υψηλή τιμή (Roger Cox, 1995).\nΠαρολαυτά, δεν μπορούμε να βγάλουμε ένα κανόνα για τον τρόπο που ψωνίζουν οι καταναλωτές και να τον κάνουμε πανάκεια, καθώς υπάρχουν και οι πελάτες οι οποίοι επιλέγουν ένα προϊόν βάσει συνδυασμού. Με αλλά λόγια, ψάχνουν τις προσφορές, περιμένουν τις εκπτώσεις ή ακολουθούν μια αισθητική την οποία πλαισιώνουν με προϊόντα τα οποία μπορεί να είναι χαμηλότερης τιμής, χωρίς όμως αυτό να σημαίνει ότι υστερούν της αξίας τους.\nΚαι σίγουρα, μπορεί να υπάρχουν μικρές συμβουλές για το πώς επιλέγει ο πελάτης ένα προϊόν αλλά δεν πρέπει να ξεχνάμε ότι η κατανάλωση όπως είναι η διακόσμηση είναι ένα στοίχημα αρχικά προσωπικό!\nΓια περισσότερες προτάσεις για να εξοπλίσετε και να διακοσμήσετε το σπίτι σας αναζητήστε μας στο www.alexiadis.gr ή στο κατάστημα μας Λ. Μεσογείων 259 Ψυχικό.


“Να μην πάψει ποτέ να κάνει όνειρα και να μην παζαρεύει ποτέ με κανέναν τους στόχους και τις αξίες της” Αλκυόνη Παπαδάκη – WomansEye\n“Να μην πάψει ποτέ να κάνει όνειρα και να μην παζαρεύει ποτέ με κανέναν τους στόχους και τις αξίες της” Αλκυόνη Παπαδάκη\nΑλκυόνη Παπαδάκη, μία από τις καλύτερες συγγραφείς της νέας γενιάς με πένα συναισθηματική, ταξιδιάρικη και συμβολική. Η Μαριάννα συνάντησε την Κ.Παπαδάκη και εκείνη δε δίστασε να μας ανοίξει την καρδιά της\n1.Στο πρώτο σας βιβλίο είχατε γράψει ένα γράμμα προς το Θεό. Τι ήταν αυτό που σας ώθησε; Αν σας έλεγαν να γράψετε τώρα ένα γράμμα, σε ποιόν θα το στέλνατε και τι θα του λέγατε;\nΗ θλίψη και το πένθος που υπήρχε στην οικογένεια μου. Δεν άντεχα αυτή τη βαριά ατμόσφαιρα, που χάραζε στην ψυχή μου, φόβους και ανασφάλειες.\nΘέλω κάποτε να γράψω ένα γράμμα, στην μικρούλα εγγονή μου. Να της γράψω να έχει πάντα ανοιχτή την πόρτα της ψυχής της στη χαρά, να κρατά το κεφάλι της ψηλά, αλλά να χει έλεος και αλληλεγγύη για αυτούς που δεν τα κατάφεραν. Να μην πάψει ποτέ να κάνει όνειρα και να μην παζαρεύει ποτέ με κανέναν τους στόχους και τις αξίες της.\n2. «Τρέχει κανείς με τόση φούρια μόνο όταν τον κυνηγάει ο εαυτός του. Κανείς άλλος δεν κυνηγάει τόσο επίμονα, τόσο ύπουλα. Και είναι η φυγή σωτηρία;»Είναι ποτέ η φυγή σωτηρία κ.Παπαδάκη;\nΗ φυγή κάποτε είναι σωτηρία, κάποτε λιποταξία, κάποτε απλώς…φυγή. Φυγή χωρίς σκοπό. Ένα φτερούγισμα. Έτσι, όπως πετούν τα πουλιά στον ουρανό.\n3.”Κουσουράκι σας” είναι να τρέχετε να βοηθάτε άτομα, τα άτομα να σηκώνονται και όλη αυτή η διαδικασία να σας ρίχνει κάτω. Πώς αισθάνεστε όμως όταν βοηθάτε κάποιον που το έχει ανάγκη ακόμα και όταν ξέρετε πώς αυτο μπορεί να μην είναι τοσο καλό για εσάς;\nΟταν μπορώ να βοηθήσω κάποιον, δεν σκέφτομαι ποτέ αν ειναι καλό για μένα. Δεν περιμένω επιβράβευση. Δεν μπορώ πάντα να τρέχω. Μακάρι να μπορούσα. Απλώς μου αρέσει να είμαι μαζί με άλλους.\n4. Όπως είναι φανερό στα βιβλία σας δίνετε ιδιαίτερη έμφαση και προσέχετε τις μυρωδιές, τα αρώματα και τα χρώματα. Ποια είναι εκείνη η μυρωδιά και εκείνο το άρωμα που σας συνδέει με την παιδική σας ηλικία στην Κρήτη και ποιο το χρώμα;\nΑπό παιδί μ’ άρεσε να ζω κοντά στη φύση. Μεγάλωσα σε χωριό, αλλά σε ένα σπίτι αστικό. Θέλω να πω, ότι για μας η φύση ήταν πάντα φιλική. Απολαμβάναμε μόνο την καλή της πλευρά. Τις ομορφιές και τα χρώματά της. Το άρωμα που με συνδέει με την παιδική μου ηλικία, είναι το άρωμα της γιασεμιάς. Είχαμε- και ακόμα υπάρχει- ένα τεράστιο γιασεμί, μπροστά στην πόρτα του σπιτιού. Και το χρώμα ..το κόκκινο της παπαρούνας. Και το σπίτι μας κόκκινο ήταν. Ίσως ο πατέρας μου να είχε επηρεαστεί από το κόκκινο της Κνωσού. Δεν είχε καμία σχέση με την ιδεολογία, όπως αργότερα κάποιοι θέλησαν να το ερμηνεύσουν.\n5. Έχετε πει ότι σας ενδιαφέρει το σχήμα που παίρνει η ψυχή των ανθρώπων μπροστά σε ένα γεγονός. Η δική σας ψυχή τι σχήμα έχει πάρει μέσα σε όλη αυτή την πορεία ζωής;\nΔεν ξέρω τι σχήμα εχει πάρει η ψυχή μου. Εξαρτάται από το γεγονός. Εκείνο που ξέρω είναι πώς δεν έχει χάσει ποτέ τα φτερά της.\n6. Ποια είναι η καλύτερη συμβουλή που σας έχουν δώσει και σας βοήθησε και ποια θα δίνατε σε νέα άτομα που θέλουν να ασχοληθούν με τη συγγραφή;\nΓενικώς δεν μου άρεσαν ποτέ οι συμβουλές. Και δεν μου αρέσει και σε μένα να κάνω τον συμβουλάτορα. Θυμάμαι μόνο τον πατέρα μου- που ηταν δάσκαλος- όταν άρχισα να γράφω εκθέσεις, μου τόνιζε “Επί της ουσίας Αντιγόνη μου, επι της ουσίας”. Το ίδιο θέλω να πω και εγώ στους νέους. Και κάτι ακόμα, εκ πείρας. Η λογοτεχνία είναι εντελώς διαφορετικό από το ημερολόγιο. Δεν είναι προσωπική εκτόνωση. Χρειάζεται πολλή δουλειά. Είναι σαν να παίρνεις μια πέτρα και προσπαθείς με το καλέμι της ψυχής να της δώσεις μορφή.\n7. Όπως έχετε πει είστε ένα άτομο που δεν τα παρατάει εύκολα. Αν σας δινόταν η ευκαιρία να αλλάξετε κάτι σε αυτό τον κόσμο τι θα αλλάζατε;\nΣίγουρα δεν τα παρατάω. Αγωνίζομαι μέχρι το τέλος. Ακόμα και αν όλα δείχνουν πώς θα χάσω. Αν είχα τη δύναμή θα έκλεινα σε ένα μπουντρούμι όλους εκείνους που μοιράζουν τον κόσμο και τον αιματοκυλούν.\n8. Τι είναι για εσάς παιδεία και εκπαίδεση; Έχετε σκεφτεί ποτέ να γράψετε βιβλία για μικρότερες ηλικίες με εκπαιδευτικό περιεχόμενο;\nΠαιδεία είναι πρώτα η ψυχική καλλιέργεια του ατόμου και μετά η γνώση. Δυστυχώς δεν γίνεται έτσι σήμερα. Όχι, δεν είμαι η κατάλληλη. Μου αρέσει όμως που τα βιβλία μου τα διαβάζουν και έφηβοι.\n9. Θεωρείται ότι ένα βιβλίο μπορεί να είναι σωτήριο για την ψυχολογία και την υγεία ενός ανθρώπου;\nΤο βιβλίο είναι ένας πολύ καλός φίλος. Η δικαίωση του συγγραφέα είναι να καταφέρει να μιλήσει στην ψυχή του αναγνώστη, τότε, που το χρειάζεται. Και αυτό μπορεί πολλές φορές να χρησιμεύσει σαν γιατρικό.\n10. Υπάρχει κάτι που θα θέλατε να πείτε στους αναγνώστες των βιβλίων σας;\nΉθελα να πω ενα μεγάλο ευχαριστώ σε όλους αυτούς, γνωστούς και αγνώστους, που μου στέλνουν την αγάπη τους. Δεν είμαι τίποτα σπουδαίο. Απλώς αγαπώ τους ανθρώπους και κυρίως τους νιώθω. Επειδή και η ίδια έχω περάσει από σαράντα κύματα. Αυτό που κέρδισα τελικά, είναι να μάθω, πόσο σπουδαίο είναι να είσαι δίπλα στον άλλον και να τιυ κάνεις χώρο στην ψυχή σου. Πολλοί άνθρωποι έχουν πολλά ταλέντα. Σημασία έχει, το ταλέντο που σου χάρισε ο Θεός, να το χειρίζεσαι σαν προσφορά, και όχι να το φοράς σαν φωτοστέφανο, προβάλλοντας τον εαυτό σου.\nΉθελα να πω επίσης, και είστε οι πρώτοι που το μαθαίνετε, ότι μόλις τελείωσα το νέο μου βιβλίο με τίτλο “Το χαμόγελο του Δράκου” . Ειναι μυθιστόρημα με συμβολικό τίτλο. Ελπίζω να σας κάνει καλή παρέα.Θα κυκλοφορήσει το φθινόπωρο.\nΣυνέντευξη στην Μαριάννα Μανωλοπούλου\nΕπιμέλεια/διεπαφή Ευαγγελία Τζιάκα\nPrevious Η Tsakiris family στο Woman’s eye\nNext ΗΝΩΜΕΝΟ ΒΑΣΙΛΕΙΟ: Στη Eurovision μέσω του «You Decide» με τη βοήθεια του OGAE!


Αρης Σπουρδαλάκης*: Οι ανάγκες μας να γίνουν ιστορία - Τί πρέπει να μας ξημερώσει στις 16 Μάη - Independent News Greece\nHome ΑΡΘΡΑ Αρης Σπουρδαλάκης*: Οι ανάγκες μας να γίνουν ιστορία – Τί πρέπει να...\nΕίναι σαφές πως η Τραμπικής έμπνευσης, επικίνδυνη Alt. Right κυβέρνηση του Μητσοτάκη δεν πρόκειται να πέσει σαν ώριμο φρούτο. Θα γαντζωθεί στην εξουσία όχι μόνο για να μπορέσει να καπηλευτεί όσο το δυνατόν περισσότερους δημόσιους πόρους, αλλά και για να προωθήσει όσο περισσότερο μπορεί την καταστροφική της ατζέντα κοινωνικής διάλυσης. Γιατί μια κοινωνία φοβισμένη και σε απόγνωση είναι ευκολότερα χειραγωγίσιμη.\nΑυτή ακριβώς η ανάγκη για δημοκρατική αλλαγή καθορίζει και τον δικό μας ρόλο: Θέλουμε ένα κόμμα που θα είναι δίνει το χέρι σε κάθε απεγνωσμένο, φοβισμένο, απομονωμένο άνθρωπο. Ένα κόμμα που θα έχει πολλά μέλη αλλά κυρίως θα έχει μέλη κοινωνικά και πολιτικά ενεργά, που θα δείχνουν την αλληλεγγύη και τη μαχητικότητά τους στην πράξη. Ένα κόμμα των ενεργών μελών που θα βλέπουν τις διαφορές μας ως δύναμη και θα καταλαβαίνουν πως όταν βρισκόμαστε μπροστά στη μεγαλύτερη κρίση των τελευταίων 50 ετών, δεν περισσεύει κανείς/καμία αλλά και ταυτόχρονα κανείς/καμία δεν είναι δεδομένη/ος. Ένα κόμμα που δε θα έχει συνιστώσες και αρχηγίσκους, αλλά ρεύματα ιδεών. Ένα κόμμα όπου όλοι/ες, ειδικά οι εκλεγμένοι/ες σε δημόσιες θέσεις θα συνεισφέρουν τα δέοντα για να είναι ισχυρό και ανεξάρτητο οικονομικά.\nΤου Άρη Σπουρδαλάκη, μέλους ΟΜ Δυτικής Πόλης Καλαμάτας, υποψήφιος για ΚΕ στην περιφέρεια Πελλοπονήσου.\nPrevious articleEDITORIAL INDE – Ευτυχώς που υπάρχει και ο ΕΝΦΙΑ\nNext articleΚώστας Ελευθερίου: «Αυτό είναι το πεδίο στο οποίο πρέπει να παρέμβει η Αριστερά»


LG G Flex2, Επίσημα μικρότερο θηρίο με Snapdragon 810 (CES 2015) - Techsmart\nLG G Flex2, Επίσημα μικρότερο θηρίο με Snapdragon 810 (CES 2015)\n05 Jan LG G Flex2, Επίσημα μικρότερο θηρίο με Snapdragon 810 (CES 2015)\nPosted at 22:01h in SMARTPHONES\tby\tSoustas 0 Comments\nΗ LG παρουσίασε ένα από τα πιο καινοτόμα προϊόντα στη φετινή CES, το LG G Flex2. Είναι πιο συμπαγής και πιο ισχυρό από τον προκάτοχό του, πιο κυρτό, και θεραπεύεται γρηγορότερα.\nΞεκινώντας με την οθόνη, P-OLED τεχνολογία της LG όπου έχει βελτιωθεί τον τελευταίο χρόνο και η νέα οθόνη έχει ανάλυση 1080p (από μόλις 720p). Εν τω μεταξύ, η διαγώνιος της οθόνης έχει συρρικνωθεί στις 5.5 “.\nΗ οθόνη προστατεύεται από γυάλινο κάλυμμα τεχνολογίας LG που λέγεται ότι είναι 20% πιο ανθεκτικό από το Gorilla Glass 3. Το πίσω μέρος έχει μια ειδική αυτο-ίασης επίστρωση – η LG πραγματοποίησε μια τεράστια βελτίωση με τη μείωση του χρόνου θεραπείας από 3 λεπτά στα 10 δευτερόλεπτα σε θερμοκρασία δωματίου.\nΤο σώμα είναι ένας συνδυασμός πολλαπλών καμπυλών. Η οθόνη είναι κυρτή, το οποίο είναι μια “συναρπαστική” εμπειρία (λέει η LG) και φέρνει το μικρόφωνο πιο κοντά στο στόμα σας. Η πλάτη είναι κυρτή, έτσι είναι πιο εύκολο να το χειριστεί κανείς και ταιριάζει στην τσέπη.\nΤέλος πάντων, το LG G Flex2 θα είναι το πιο ισχυρό εργαλείο… έστω για μια στιγμή καθώς είναι το πρώτο που θα φέρει Snapdragon 810 στα χέρια των καταναλωτών. Το τηλέφωνο θα ξεκινήσει με το Android 5.0 Lollipop και 2GB μνήμη RAM. Για την αποθήκευση υπάρχει 16GB ή 32GB, συν μια κάρτα microSD.\nΗ κάμερα έχει αρκετές βελτιώσεις από το G3, συμπεριλαμβανομένων OIS + και Laser Auto Focus. Η φωτογραφική μηχανή είναι ένα shooter 13MP με dual-LED flash και μια κάμερα 2.1MP στο μπροστινό μέρος.\nΣτη συνδεσιμότητα βλέπουμε έως και 300Mbps λήψεις πάνω από 4G LTE. Wi-Fi a / b / g / n / ac και Bluetooth 4.1 με apt-X ασύρματη συνδεσιμότητα. Υπάρχει μια θύρα microUSB 2.0 με SlimPort για την τηλεόραση και FastCharge να γεμίσετε γρήγορα την μπαταρία των 3,000mAh.\nΤο LG G Flex2 θα κυκλοφορήσει σε Platinum Silver και Flamenco Red, πρώτα στη Νότια Κορέα και στο τέλος του μήνα που ακολουθεί και άλλες περιοχές.\nΔεν έχει ανακοινωθεί κάτι σχετικό με την τιμή του.\nCES 2015, LG, LG G Flex2, Snapdragon 810, Επίσημα, θηρίο


Πρόεδρος ΣΕΤΕ: Να μπούμε σε μια νέα περίοδο ωριμότητας\nΑρχική Τουρισμός Ρέτσος: Να μπούμε σε μια νέα περίοδο ωριμότητας – Να σχεδιάσουμε τον...\nΤη σημασία του ελληνικού τουρισμού και του ρόλου την στην οικονομία τόνισε ο πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ) Γιάννης Ρέτσος.\nΜιλώντας στη γενική συνέλευση του ΣΕΤΕ ο κ. Ρέτσος αναφέρθηκε στην προσδοκία του κλάδου για ένα πιο ευνοϊκό οικονομικό περιβάλλον με περισσότερα κίνητρα και ελαφρύνσεις και να καλυφθούν τα κενά και οι ανάγκες που χρονίζουν, σημειώνοντας ότι «Στόχος μας πλέον είναι να μπούμε σε μια νέα περίοδο ωριμότητας. Μπορούμε να σχεδιάσουμε ένα νέο, επόμενο κύκλο μακροχρόνιας ανάπτυξης. Με ένα νέο εθνικό συμβόλαιο ανάπτυξης για τον ελληνικό τουρισμό».\n«Ο τουρισμός αποτελεί μια μοναδική, πολύτιμη αξία για την οικονομίας μας, για την Ελλάδα, για όλους» είπε ο κ. Ρέτσος και πρόσθεσε ότι «ο τουρισμός το 2018 συνέβαλε άμεσα στη δημιουργία 22 δισ. ευρώ για την ελληνική οικονομία, ενώ στην αιχμή της τουριστικής περιόδου ο τομέας συμβάλει σχεδόν στο 20% της συνολικής απασχόλησης της χώρας. Ταυτόχρονα, την τελευταία τριετία, στα ελληνικά ξενοδοχεία πραγματοποιήθηκαν ιδιωτικές επενδύσεις 5,6 δισ. ευρώ. Μάλιστα από την αρχή της κρίσης, ο τουρισμός έχει παράξει άμεσα 125 δισ. ευρώ, ενώ 230 εκατ. άνθρωποι έχουν ταξιδέψει στη χώρα μας, αποκομίζοντας μία θετική εμπειρία».\nΑναφερόμενος στα προβλήματα του κλάδου σημείωσε ότι «η υπερφορολόγηση εξακολουθεί να πνίγει το τουριστικό πακέτο, η αβεβαιότητα για το τι μέλλει γενέσθαι είναι πλέον δομικό χαρακτηριστικό του περιβάλλοντος στο οποίο επιχειρούμε και αναπτυσσόμαστε, και φυσικά τα διαρθρωτικά ή θεσμικά ζητήματα που διαχρονικά θέτουμε προς την πολιτεία παραμένουν στο συντριπτικό μέρος τους άλυτα» και επεσήμανε την ανάγκη μίας συνολικής πολιτικής για τον τουρισμό και όχι αποσπασματικές ενέργειες.\nΤο μεγάλο στοίχημα για την Ελλάδα, σύμφωνα με τον κ. Ρέτσο είναι «η διαχείριση των προορισμών, με γνώμονα την αντιμετώπιση ζητημάτων όπως: υποδομές, βιώσιμη ανάπτυξη, κλιματική αλλαγή, φαινόμενα κορεσμού πολλών περιοχών, είναι μερικά από τα ζητήματα, που απαιτούν άμεσες απαντήσεις. Σήμερα, δεν μπορούμε να μιλάμε για τουριστική επιχειρηματικότητα, για τουριστική ανάπτυξη αν σε αυτή δεν εμπεριέχεται η έννοια της αειφορίας: προστασία και βελτίωση της ποιότητας του φυσικού, οικιστικού και πολιτιστικού περιβάλλοντος».\nΠροηγούμενο άρθρο«Καμπανάκι κινδύνου» από τις Βρυξέλλες για τη ΔΕΗ\nΕπόμενο άρθροΕγκρίθηκε ο ειδικός κανονισμός λειτουργίας του τουριστικού Λιμένα Γουβιών στην Κέρκυρα


ο: Δέκα χρόνια Πολυφωνικής Χορωδίας Αίγινας.\nΤο μακρινό (!) 2008 στον ίδιο χώρο μια καινούργια προσπάθεια έκανε τα πρώτα δειλά βήματά της. Πολλά πράγματα είχαν αλλάξει τότε στα πολιτιστικά πράγματα της Αίγινας. Η Δημοτική Χορωδία Αίγινας είχε σταματήσει πλέον να εμφανίζεται. Η ανάγκη όμως των ανθρώπων για σωστή μουσική εκπαίδευση αλλά και έκφραση οδήγησε στη δημιουργία μιας χορωδίας εντελώς διαφορετικής που έμελλε να "ταράξει" τα ύδατα. Βρέθηκε ο κατάλληλος άνθρωπος και γρήγορα τον πλαισίωσαν πολλοί διψασμένοι χορωδοί.\nΑπό τις πρώτες εμφανίσεις της κατόρθωσε να δώσει το στίγμα της. Η αρμονία, το ηχόχρωμα, οι ποιότητα των φωνών έφερε έναν άλλο αέρα που γρήγορα αγαπήθηκε και απέκτησε όχι μόνο φανατικούς ακροατές αλλά και καινούργια μέλη. Ταυτόχρονα η σεμνότητα και ο επαγγελματισμός σε συνδυασμό με το άρτιο αποτέλεσμα ξένισε έως "ξύνισε" κάποιους, τους έβαλε σε σκέψεις, υποψίες και αμφιβολίες , όπως γίνεται συνήθως σε κάθε μικρό τόπο.\nΜέσα σε αυτά τα δέκα χρόνια η Πολυφωνική χορωδία εμφανίστηκε σε επετειακές εκδηλώσεις στην πόλη της Αίγινας (Δημοτικό Θέατρο - Αυλή Λαογραφικού) αλλά και στην Κυψέλη (Πνευματικό Κέντρο και 2ο Γυμνάσιο). Χαρακτηριστικές επίσης οι εμφανίσεις της στα Φεστιβάλ Φιστικιού αλλά καιοι συμμετοχές της σε φεστιβάλ εντός και εκτός Ελλάδας.\nΗ ύπαρξη και η λειτουργία μιας τέτοιας χορωδίας είναι απόκτημα για την Αίγινα. Σπάνια συναντάμε - εκτός από τα μεγάλα επαρχιακά κέντρα και νησιά- σε τόπους τέτοιας κλίμακας τόσο άρτιο χορωδιακό αποτέλεσμα. Γιατί πέρα από το μεράκι, την επιθυμία, το ζήλο, το ταλέντο χρειάζεται και η γνώση. Και η Πολυφωνική χορωδία έχει ευτυχήσει αυτά τα χρόνια να λειτουργεί κάτω από την μπακέτα του έμπειρου επαγγελματία μουσικού κ. Γιάννη Βρυζάκη. Δεν μπορεί ο καθένας να διευθύνει χορωδία, όπως γίνεται συνήθως. Απαιτούνται ειδικές γνώσεις και εμπειρία. Παράλληλα ο κ. Βρυζάκης στάθηκε τυχερός γιατί έχει στη διάθεση του ένα πολύ καλό και ευγενικό υλικό. Τους χορωδούς που είναι ανοικτοί και διαθέσιμοι στη διδαχή του.\nΈτσι φθάσαμε στα δέκα χρόνια της Πολυφωνικής χορωδίας Αίγινας. Χωρίς τυμπανοκρουσίες, άβολα ψιμύθια και παράταιρες φιοριτούρες η χορωδία όλα αυτά τα χρόνια αθόρυβα, μεθοδικά, αλλά με επιμονή, πείσμα και χωρίς τη βοήθεια κανενός πορεύτηκε. Έτσι έφθασε στη χθεσινοβραδυνή παράστασή της στην αυλή της Πολύμνειας Ηρειώτη (μην το ξεχνάμε κι αυτό) που ήταν επετειακή και γι' αυτό πανηγυρική. Παθιασμένοι φίλοι έτρεξαν από νωρίς να απολαύσουν την αγαπημένη τους χορωδία που παρουσίασε ένα πλούσιο πρόγραμμα - μεγάλης διάρκειας για τα συνήθη δεδομένα της χορωδίας- από 21 σκοπούς και τραγούδια, καλύπτοντας ένα ευρύ μουσικό φάσμα. Ακούστηκαν συνθέσεις των Μ. Χατζιδάκι, Μ. Θεοδωράκη, Σ. Ξαρχάκου, Ν. Γκάτσου, Χ. Λεοντή, Χ/Π. Κατσιμίχα, Γ. Κωνσταντινίδη και πολλά ξένα γνωστά κομμάτια. Η χορωδία έκλεισε το πρόγραμμά της θεαματικά με ινδιάνικα κομμάτια που έκλεψαν στην κυριολεξία το πιό θερμό χειροκρότημα και τις επευφημίες των θεατών.\nΣυμπαραστάτες του κ. Γιάννη Βρυζάκη, οι Γρηγόρης Αιβαζόπουλος και Ούρσουλα Βρυζάκη που συνόδευσαν στο πιάνο.\nΗ ποιότητα, η αλήθεια και η ουσία είναι το ζητούμενο σε ότι κάνουμε. Η προσπάθεια της Πολυφωνικής Χορωδίας έχει αλήθεια, έχει ουσία, έχει ειλικρίνεια και για αυτό έφθασε στα δεκάχρονά της. Γι' αυτό άντεξε. Είναι μια προσπάθεια που στηρίζεται στο "εμείς" και όχι στο "εγώ". Είναι ένα σύνολο που μπορεί να αντιπροσωπεύσει την Αίγινα παντού. Είναι μια υγιής πολιτιστική δύναμη που πρέπει να τύχει μεγάλης ηθικής συμπαράστασης και προσοχής.\nΣήμερα η χορωδία έχει αποκτήσει πολλά καινούργια μέλη και συνεχίζει να φιλοξενείται στις αίθουσες του 1ου Γυμνασίου Αίγινας\nΕυχόμαστε να συνεχίζει πάντα, αυτόνομα και ανεξάρτητα. Αποτελώντας μια αρμονική ..... παραφωνία στα μουσικά ακούσματα των καιρών.


Ανάβαση στην κατοικία των Θεών\nΌλυμπος! Το ιερό βουνό, ορόσημο της ελληνικής μυθολογίας∙ σύμβολο οικουμενικό∙ εθνικός δρυμός αλλά και παγκόσμιο μνημείο πολιτισμού. Αφετηρία και στόχος χιλιάδων ορειβατών από τα πέρατα της γης που αναζητούν τα κρυμμένα μυστικά του στις νεφελοσκέπαστες «αγάννιφες» κορφές του Μύτικα (2.917 μ.) και στο Στεφάνι ή θρόνο του Δία (2.909 μ.). Εδώ, φυλαγμένα καλά μέσα σε αξεδιάλυτα νέφη, είχαν τοποθετήσει οι Αρχαίοι Έλληνες τα παλάτια των «ευέξαπτων» θεών τους.\nΜεικτά δάση από πεύκα, έλατα, δρυς, οξιές αλλά και σπανιότερα, όπως ίταμοι και ρόμπολα, τροφοδοτούν με νέκταρ και αμβροσία σπάνια φυτά μεσογειακού και αλπικού τύπου, αρπακτικά πουλιά και ζώα του δάσους με «βασιλιά» το αγριόγιδο που συναντάται στις κατακόρυφες βραχοπλαγιές της αλπικής ζώνης.\nΟ Όλυμπος, λόγω της γεωγραφικής του θέσης, έχει δημιουργήσει ένα ιδιαίτερο τοπόκλιμα με έντονες κλιματικές αλλαγές σε όλη του την έκταση. Αιφνίδιες θύελλες∙ χιονοκαταιγίδες∙ πυκνές ομίχλες∙ δυνατοί άνεμοι αλλά και ολόλαμπρες λιακάδες όταν ο Δίας έχει τα κέφια του…Το χειμώνα το βουνό καλύπτεται από χιόνια και η ανάβαση απαιτεί γνώση, εμπειρία και το σωστό εξοπλισμό. Πιο φιλόξενος και προσιτός γίνεται την περίοδο από Ιούνιο μέχρι Οκτώβριο. Σε κάθε περίπτωση, όμως, η ανάβαση στον Όλυμπο χρειάζεται καλή προετοιμασία, πειθαρχία, προσοχή αλλά και σεβασμό για να σας δεχθεί στην αγκαλιά του και να ανακαλύψετε τη μυθική του γοητεία.\nΒαδίζοντας στα μονοπάτια των αρχαίων θεών\nΟι διαδρομές που διατρέχουν τον Όλυμπο είναι πολλές και με διαφορετικό βαθμό δυσκολίας. Ξεκινήστε τη μύησή σας στη μυθική αφετηρία του κόσμου ακολουθώντας την πιο κλασική –ιδανική για τους μη έμπειρους διαδρομή – από την περιοχή Μύλοι (πολύ κοντά στο Λιτόχωρο Πιερίας) μέχρι τη θέση Πριόνια στα 1.100 μ. Από τους Μύλους ξεκινά το διεθνές μονοπάτι ορειβατικών διαδρομών Ε4 που διασχίζει το φαράγγι του Ενιπέα, την πύλη που οδηγεί στην καρδιά του βουνού.\nΗ πυκνή βλάστηση δημιουργεί παιγνίδια με το φως...Πανέμορφοι καταρράχτες και χείμαρροι κυλούν τα «θυμωμένα» νερά τους δημιουργώντας υδάτινες πτυχώσεις στις κάθετες ορθοπλαγιές. Ίχνη άγριας ζωής σημαδεύουν το μονοπάτι….παράξενες κραυγές τρομαγμένων πουλιών σημαίνουν συναγερμό στα βήματα «απρόσκλητων» επισκεπτών…θεόρατα δέντρα μοιάζουν να μας παγιδεύουν σε ένα ονειρικό σκηνικό στα όρια της πραγματικότητας και της φαντασίας. Εδώ θα συναντήσουμε το Σπήλαιο όπου ασκήτεψε ο Άγιος Διονύσιος, καθώς και την Ιερά Μονή του Αγίου –αξιόλογο κτίσμα του 15ου αιώνα– ανοιχτή για τους προσκυνητές από τον Απρίλιο μέχρι τον Οκτώβριο.\nΑπό τη θέση Πριόνια ξεκινά ακόμη ένα κλασικό δρομολόγιο που μετά από τρεις περίπου ώρες θα μας οδηγήσει στο καταφύγιο Σπήλιος Αγαπητός στα 2.100 μ.\nΗ διαδρομή προς το καταφύγιο δυσκολεύει αισθητά. Ο αέρας παγωμένος…οι χτύποι της καρδιάς αυξάνονται από την έντονη προσπάθεια. Ακολουθώντας την καλή σήμανση του μονοπατιού ορειβατώντας ρυθμικά –μια πολύχρωμη κορδέλα σε λευκό φόντο– φτάνουμε στο φιλόξενο καταφύγιο Σπήλιος Αγαπητός. Ευκαιρία για ξεκούραση και ανασύνταξη δυνάμεων μέσα σε ένα θαυμάσιο φυσικό «μπαλκόνι» περιτριγυρισμένο από εντυπωσιακά αιωνόβια ρόμπολα που αντιστέκονται στις κακοκαιρίες με όλη τους τη δύναμη.\nΣτόχος μας η κορυφή\nΤώρα αρχίζουν τα δύσκολα! Το τελευταίο κομμάτι της διαδρομής (καταφύγιο Σπήλιος Αγαπητός– Σκάλα–Μύτικας) είναι σίγουρα και το πιο απαιτητικό καθώς το μονοπάτι ανηφορίζει σημαντικά. Μετά από μια ώρα απαιτητικής ορειβασίας μέσα στο γυμνό αλπικό τοπίο φτάνουμε στην κορυφή Σκάλα. Συνεχίζουμε ακάθεκτοι. Ο στόχος είναι πλέον κοντά! Ακολουθώντας τα κόκκινα σημάδια στα βράχια αγγίζουμε την υψηλότερη κορυφή του Ολύμπου και της Ελλάδας ολόκληρης. Τον Μύτικα! Χάος και δέος μπροστά στη μεγαλειώδη πανοραμική θέα. Από εδώ μπορούμε να αγναντέψουμε –αν ο Δίας σηκώσει το μανδύα του– τη μισή Ελλάδα και να αφουγκραστούμε το δυνατό ήχο της απόλυτης σιωπής!\nΚατακτητής ή κατακτημένος;\nΤόσο μεγάλη και καθολική είναι η γοητεία του Ολύμπου που τα συναισθήματα και η λογική μπλέκονται σε ένα παιγνίδι αμφίδρομης εξουσίας και ακατανίκητης έλξης που θα σας οδηγήσει ξανά και ξανά να ανακαλύψετε μέσα από τις πολλές εναλλακτικές του διαδρομές την ψυχή του θρυλικού κατακτητή σας!\nΔιαδρομές και καταφύγια υπάρχουν πολλά…\nΔιαδρομές στον Όλυμπο υπάρχουν πάρα πολλές. Ανάλογα με τα ενδιαφέροντά σας και τη φυσική σας κατάσταση μπορείτε να δοκιμάσετε ενδεικτικά –και κατά βαθμό δυσκολίας– τις:\nΛιτόχωρο – Γκόλνα – Πηγή Καστανιάς – Λιτόχωρο\nΚρεβάτια Βροντούς – Παπά Αλώνι – Αγία Τριάδα\nΓκόρτσια – Πετρόστρουγκα – Οροπέδιο Μουσών\nΟροπέδιο Μουσών – Κορυφές\nΞερολάκκι – Ρέμα Ναούμ – Οροπέδιο Μουσών\n9 καταφύγια θα σας υποδεχθούν στον Όλυμπο σε ετήσια βάση:\nΚαταφύγιο Α’ ή «Σπήλιος Αγαπητός» στα 2.100μ.\nΚαταφύγιο Σ.Ε.Ο. ή «Γιόσος Αποστολίδης» στα 2.700μ.\nΚαταφύγιο στην περιοχή «Κρεβάτια» Βροντούς στα 950μ.\nΚαταφύγιο Γ’ ή «Χρήστος Κάκκαλος» στα 2.650μ.\nΚαταφύγιο Δ’ ή «Σταυρός» ή «Δημήτριος Μπουντόλας» στα 940 μ.\nΚαταφύγιο στην περιοχή «Πετρόστρουγκα» στα 2.000 μ.\nΚαταφύγιο στην περιοχή «Κορομηλιές» Λεπτοκαρυάς στα 950 μ.\nΚαταφύγιο στην περιοχή «Κορομηλιά» Δίου στα 1.000 μ.\nΚαταφύγιο Β’ ή «Βρυσοπούλες» ή «ΚΕΟΑΧ» στα 1.800 μ.\nΣτους πρόποδες του Ολύμπου\nΠέντε χλμ. από τις πιερικές ακτές βρίσκεται η ιερή πόλη των Μακεδόνων, το Δίον. Το αρχαίο Δίον αποτέλεσε το σημαντικότερο τόπο λατρείας του Δία, όπου με θυσίες και αναθήματα τιμούνταν οι Ολύμπιοι θεοί. Στο Δίον γιόρτασε ο Φίλιππος ένδοξες μάχες και ο Αλέξανδρος έκανε θυσίες πριν από τη μεγάλη εκστρατεία στην Περσία.\nΤον αρχαιολογικό χώρο. Τα ευρήματα των ανασκαφών αποκάλυψαν μια μεγάλης έκτασης οχυρωμένη αρχαία πόλη, ιερούς ναούς, θέατρα, στάδιο και νεκροταφεία, που τεκμηριώνουν την κατοίκηση της περιοχής για περισσότερα από 1.000 χρόνια (από τον 5ο αι. π.Χ. έως τον 5ο αι. μ.Χ.). Πολύ εντυπωσιακό είναι το συγκρότημα των δημόσιων λουτρών, που βρίσκεται ΝΑ των ερειπίων παλαιοχριστινανικής επισκοπικής βασιλικής (το Δίον είχε γίνει και έδρα επισκόπου), το οποίο καλύπτει έκταση 4 στρ. στο κεντρικό οικοδόμημα, νότια της αγοράς. Πρόκειται για τις μεγάλες θέρμες του Δίου, που χτίστηκαν γύρω στα 200 μ.Χ. Στη βόρεια πλευρά των λουτρών βρέθηκαν τα μαρμάρινα αγάλματα του Aσκληπιού, των γιων του (Mαχάων και Ποδαλείριος) και των θυγατέρων του (Yγεία, Πανάκεια, Aίγλη, Aκεσώ και Iασώ).\nΤο Aρχαιολογικό Mουσείο\nΤο μεγάλο νεκροταφείο της πρώιμης εποχής του σιδήρου, στις δυτικές βραχώδεις πλαγιές του Ολύμπου.\nΤο ναό της Παναγίας Κονταριώτισσας (11ου αι.) στο χωριό Κονταριώτισσα (5 χλμ. Β), το παλιότερο βυζαντινό μνημείο του νομού, με μοναδική αρχιτεκτονική και μεγάλης αξίας εικονογράφηση. Στην περιοχή εντοπίστηκε και νεκροταφείο της πρώιμης εποχής του σιδήρου.\nΤο εκκλησάκι με το αγίασμα της Αγίας Κόρης, 2 χλμ. ΝΔ από το χωριό Βροντού. Κοντά είναι και οι «πράσινες λίμνες», τρεις φυσικές λιμνούλες με μικρούς καταρράκτες.\nΤον οικισμό της Παλιάς Βροντούς (8 χλμ. ΒΔ), με τα ασκηταριά και το διατηρητέο ναό του Αγίου Νικολάου.\nΤο φαράγγι Ουρλιά, που διαρρέει ο αρχαίος ποταμός Ελικών.\nΠεριήγηση στο Καϊμάκτσαλαν ΕΠΙΚΡΑΤΕΙΑ


Tο «δάγκωμα» του δράκου\nΠρώτη Δημοσίευση:\tΚυριακή, 14. 04. 2019 - 14:55\nH «KΩΛOTOYMΠA» ME THN COSCO KAI...\nΓιατί τώρα αρχίζουν τα δύσκολα για την κυβέρνηση\n«O δράκος ενίοτε δαγκώνει» σχολίαζαν στο Iκόνιο, μετά τις τελευταίες εξελίξεις γύρω από το master plan του OΛΠ, δίνοντας μια «συνέχεια» στη γνωστή φράση του Kινέζου πρωθυπουργού ότι «η παρουσία της Cosco αποτελεί το κεφάλι του κινεζικού δράκου στην Eλλάδα». Oι πληροφορίες λένε ότι η παρέμβαση σε «υψηλότατο επίπεδο» ήταν αυτή που έφερε την κυβερνητική «κωλοτούμπα» για την υπόθεση, με ορισμένες πηγές να «δείχνουν» πως ο ίδιος ο Λι Kετσιάνγκ ήταν αυτός που σήκωσε το «κόκκινο τηλέφωνο» και μίλησε με το Mαξίμου. Στην πολιτική βέβαια, δεν έχουν σημασία μόνο τα λόγια, αλλά και τα «μηνύματα» που βγαίνουν από τις πράξεις, όπως για παράδειγμα, το γνωστό σαφέστατο «άνοιγμα» του Πεκίνου προς τα λιμάνια της Iταλίας, αλλά και το λιγότερο γνωστό σχέδιο για το λιμάνι της Tρίπολης στο Λίβανο.\nAπό εκεί και πέρα, δρομολογήθηκε η έκτακτη σύσκεψη της περασμένης Παρασκευής προκειμένου να βρεθεί λύση για τις επενδύσεις του master plan που είχαν απορριφθεί από την EΣAΛ και τώρα έγιναν «καλές».\nEπί της ουσίας, μπήκαν στο τραπέζι σημείο προς σημείο όλα τα ανοιχτά θέματα, παρουσιάστηκε από πλευράς Cosco η αναθεωρημένη αιτιολόγηση για εκείνες που θεωρούνται «εκ των ων ουκ άνευ», όπως το logistics center στον OΔΔY, οι δύο μεγάλοι στεγασμένοι χώροι στάθμευσης στο car terminal, η προβλήτα κρουαζιέρας, τα ξενοδοχεία κ.λπ. Όλα φέρεται να πήραν το «οκ» της κυβέρνησης, με εξαίρεση το εμπορικό κέντρο που θα περιοριστεί σε ένα πολύ μικρότερο χώρο με Duty Free Shops.\nΌλα καλά λοιπόν; H απάντηση είναι «όχι». Γιατί μπορεί η κυβέρνηση να έκανε στροφή 180 μοιρών, αλλά τώρα θα πρέπει να «μαζέψει» τις παράπλευρες συνέπειες της (προηγούμενης) στάσης της. Kαι όσον αφορά την EΣAΛ αυτό θεωρείται σχετικά εύκολο, αφού μόλις επανακατατεθεί το πλάνο με τις συμφωνημένες τροποποιήσεις και αιτιολογήσεις οι επενδύσεις θα πάρουν έγκριση. Mε το KAΣ, όμως τα πράγματα είναι πιο δύσκολα και εκτιμάται ότι θα χρειαστεί επίκληση του «γνωμοδοτικού» χαρακτήρα των αποφάσεών του. Eκεί που η κατάσταση μοιάζει με «τοπίο στην ομίχλη» είναι για τη νέα προβλήτα κρουαζιέρας, η οποία έχει μπλοκαριστεί από το ΣτE, με πιθανότητα να ανοίξει ευρύτερο θέμα για τη σύμβαση παραχώρησης του OΛΠ στους Kινέζους. Kαλά ξεμπερδέματα...\nΠερισσότερα σε αυτή την κατηγορία: « Tα εμπόδια, οι λύσεις και οι «τρικλοποδιές» Tο Oaktree, το «Iασώ» και οι εξελίξεις »


Ψάρια: Του γλυκού, είναι αλλιώς! - Grecvoyage.gr | Διακοπές στην Ελλάδα - Travel Blog\nΨάρια: Του γλυκού, είναι αλλιώς!\nPost published:12 Μαρτίου, 2021\nΔεν είναι φίρμες, δεν είναι πρώτα ονόματα στην γαστρονομική πίστα, οι μυημένοι όμως ξέρουν την αξία τους και τις δυνατότητες τους. Τα ψάρια του γλυκού νερού έχουν χάρες και γευστικές εκπλήξεις, που οι θαλασσόλυκοι δεν μπορούν να φανταστούν. Ψάρια με βαθιά γεύση, έντονη επίγευση και δεκάδες δυνατότητες μαγειρέματος, συχνά πολλαπλάσιες των θαλασσινών, αποτελούν έναν μοναδικό πλούτο της κουζίνας μας.\nΚαταρχάς, μπορούμε να διακρίνουμε δύο μεγάλες ομάδες ψαριών του γλυκού νερού. Αυτή των ποταμίσιων ψαριών, που θέλουν κρύα τρεχούμενα νερά, με κορυφαία την πέστροφα, που στη χώρα μας κάνει λαμπρή καριέρα στα παγωμένα νερά της Μακεδονίας και της Ηπείρου. Και η δεύτερη ομάδα περιλαμβάνει τα λιμνίσια ψάρια, που ζουν στα νωχελικά και ολίγον βουρκώδη νερά των δεκάδων λιμνών μας. Η πιο έντονη κατηγορία που συχνά αντιμετωπίζουν τα λιμνίσια ψάρια και κυρίως τα μεγάλα, είναι η επίγευση με… νότες χώματος. Κατηγορία που αναιρείται τάχιστα, αν είναι… μάγκας ο ψαράς. Ο οποίος ψαράς, αφού ψαρέψει το ψάρι, το τοποθετεί για 2-3 εικοσιτετράωρα σε μία δεξαμενή με καθαρό νερό. Φάτε, λοιπόν, ένα γριβάδι Κερκίνης μετά από αυτή τη διαδικασία και θα δούμε ποιος θα φτάσει στον τελικό για την ανάδειξη του κορυφαίου αλιεύματος!\nΑποτελεί τη ναυαρχίδα των ποταμίσιων ψαριών, λατρεύει τα καθαρά, κρύα και με πολύ οξυγόνο νερά και ξεχωρίζει για τον πολύ ιδιαίτερο χρωματισμό της, ο οποίος μάλιστα διαφοροποιείται, λειτουργώντας ως ιδανικό καμουφλάζ. Έχει λεπτό σώμα, σκεπασμένο με μικρά λέπια και μεγάλο στόμα, με πολλά μικρά δοντια. Ανάλογα με τις συνθήκες του περιβάλλοντος, μπορεί να φτάσει μέχρι και τα 10 κιλά και το 1 μέτρο μήκος. Χαρακτηρίζεται ως ανάδρομο ψάρι, δηλαδή κινείται αντίθετα με τη φορά των νερών του ποταμού, ενώ προκειμένου να γεννήσει τα αυγά της, περίπου 2000 στο σύνολο τους, οδηγείται στις πηγές των ποταμών, εκεί όπου γεννήθηκε και η ίδια. Προκειμένου να διευκολύνεται η αναπαραγωγή της, απαγορεύεται το ψάρεμά της από τις αρχές Νοεμβρίου μέχρι και τις 15 Φεβρουαρίου. Στην Ελλάδα, υπάρχουν δύο είδη πέστροφας, η λεγόμενη fario και η rainbow. Η fario ζει στα ποτάμια της χώρας μας εδώ και χιλιάδες χρόνια, ενώ η rainbow είναι εισαγώμενη και προέρχεται από την Αμερική. Ήρθε στην Ελλάδα καθαρά για λόγους εκτροφής και διατροφής.\nΚυπρίνος – Γριβάδι\nΘα μπορούσε να χαρακτηριστεί και ως το ψάρι των λιμνών. Ο κυπρίνος συναντάται σε αρκετές ηπείρους, ενώ είναι κοινός στην Κίνα, όπου εκτρέφεται στους ορυζώνες και σε ειδικά έλη. Επίσης, συναντάται πολύ συχνά στην Ουγγαρία, στα ποτάµια της Αυστρίας, της Σερβίας, της Ρουµανίας και γενικά σε όλη την Ευρώπη, όπως και στην Ελλάδα, όπου υπάρχει σε όλες τις λίµνες µας. Σήμερα, κυπρίνοι παράγονται κυρίως στην Κεντρική Ευρώπη, όπου αγοράζονται ζωντανοί και σερβίρονται ως παραδοσιακό πιάτο τα Χριστούγεννα και σε μικρότερο βαθμό το Πάσχα. Στην παραδοσιακή εβραϊκή σπεσιαλιτέ «gefilte fish», η οποία είναι δημοφιλής παγκοσμίως, το κρέας του κυπρίνου αλέθεται σε κιμά με κρεμμύδι και στη συνέχεια σιγοβράζεται και χρησιμοποιείται ως γέμιση του δέρματος του ψαριού.\nΑποτελεί ένα από τα πιο συνηθισμένα ψάρια του γλυκού νερού και το μήκος της μπορεί να φτάσει τα 25 εκατοστά, ενώ το βάρος της φτάνει τα δύο – τρία κιλά. Όπως όλα τα ψάρια του γλυκού νερού, έτσι και αυτό έχει πολλά και μικρά αγκάθια, ωστόσο είναι πολύ εύγευστο. Το χρώμα είναι καφέ στην ράχη, κιτρινωπό στα πλάγια και λευκό στην κοιλιά. Συχνά, υπάρχουν σκούρα στίγματα ή καφετιές κηλίδες. Έχει παχιά χείλη που περιστοιχίζονται από τέσσερα μουστάκια, τα οποία είναι όργανα αφής και γεύσης που βοηθούν το ψάρι να ανιχνεύει την τροφή στο βυθό.\nΚέφαλος Γλυκού Νερού\nΚολυμπάει στον αφρό αρκετών λιμνών, καθώς και σε πολλά ποτάμια της χώρας μας. Έχει σχήμα λεπτό και μακρύ και πολύ μεγάλο στόμα. Η ράχη τους έχει συνήθως ανοιχτό πράσινο χρώμα, αλλά αλλάζει ανάλογα με τα χαρακτηριστικά του περιβάλλοντος στο οποίο ζει. Η κοιλιά τους είναι άσπρη, όλα τα πτερύγια είναι μαύρα ανοιχτά, ενώ το σώμα τους είναι σκεπασμένο από λέπια. Οι κέφαλοι των ποταμών είναι επιθετικά ψάρια, ώστε να εξασφαλίσουν την τροφή τους, ενώ εκείνοι των ποταμών είναι πιο ήρεμοι. Ένα τέτοιο ψάρι μπορεί να φτάσει τα 8 κιλά και τα 60 εκατοστά μήκος.\nΤο χαβιάρι, ένα πολύ ιδιαίτερο και ακριβό προϊόν που δίνει τον δικό του τόνο στη γαστρονομία, παράγεται από τον οξύρρυγχο. Ειδικότερα όμως, για να χρησιμοποιηθεί ο όρος «χαβιάρι», πρέπει τα αυγά να προέρχονται από μία συγκεκριμένη οικογένεια οξύρρυγχου (acipenseridae), τα οποία και πρέπει να διατηρούνται στο αλάτι. Τα αυγά από άλλα είδη ψαριών τα ονομάζουν «υποκατάστατο χαβιαριού». Όσον αφορά στο κρέας του οξύρρυγχου, παρόλο που οι ευρωπαίοι καταναλωτές δεν είναι εξοικειωμένοι στην κατανάλωση, αυτό είναι πολύ νόστιμο και δεν έχει καθόλου κόκκαλα.\nΦιλέτα κυπρίνου με μπύρα\n500 g φιλέτα κυπρίνου\n150 g κρεμμύδια\n30 g ψωμί με καρυκεύματα («pain d’épices», ή μπριός/ψίχα λευκού ψωμιού και 1 κουταλιά της σούπας μέλι)\nθυμάρι, δάφνη, μαϊντανός\n33 cl ανοιχτόχρωμη ελαφριά μπύρα\n10 cl κρέμα γάλακτος\nΨιλοκόβουμε τα κρεμμύδια και το σέλινο. Τα τσιγαρίζουμε με βούτυρο στη φωτιά και προσθέτουμε το ψωμί με καρυκεύματα (ή την μπριός/την ψίχα λευκού ψωμιού σε κύβους και το μέλι). Τοποθετούμε τα φιλέτα κυπρίνου, αφού τα αλατοπιπερώσουμε, πάνω στο μίγμα από κρεμμύδια και σέλινο και τα περιχύνουμε με την μπύρα που πρέπει μόλις να τα καλύπτει. Προσθέτουμε το θυμάρι και τη δάφνη. Βγάζουμε τα φιλέτα κυπρίνου από τη φωτιά μόλις το ζουμί τους αρχίσει να βράζει και τα κρατάμε στην άκρη ζεστά. Ανακατεύουμε τον ζωμό στον ειδικό αναμίκτη (μίξερ) και μετά τον περνάμε από ψιλή σίτα για να αφαιρέσουμε τα μικρά κομματάκια ψωμιού που έχουν τυχόν μείνει. Σιγοβράζουμε τον ζωμό έως ότου πήξει. Προσθέτουμε την κρέμα και ελέγχουμε το αλάτι και το πιπέρι. Περιχύνουμε τη σάλτσα στα φιλέτα κυπρίνου και τα διακοσμούμε με ψιλοκομμένο μαϊντανό.\nΣυνταγή του σεφ Philippe Votquenne (Euro-Toques, Βέλγιο)\nTags: γλυκού νερού, ψάρια\nPrevious PostΓαλατόπιτα με τραγανό τσιπουράτο φύλλο από την Ντίνα Νικολάου!\nNext Post10 ελληνικά αφρώδη κρασιά από εμπνευσμένους οινοποιούς\nΧρυσό βραβείο για το Kenshō Psarou Beach Restaurant and Bar


Ένα ζευγάρι δεν άντεχε στην ιδέα πως ένας άνδρας περπατάει 2,5 ώρες για να πάει στη δουλειά του και έτσι είπαν να του κάνουν μία μεγάλη έκπληξη.\nΤο 2017 ένα ζευγάρι προθυμοποιήθηκε να γυρίσει έναν ηλικιωμένο κύριο σπίτι του. Γυρνούσε από τη δουλειά του, πράγμα το οποίο κάνει κάθε μέρα, και τους εξήγησε πως χρειάζεται να περπατάει 2,5 ώρες για να να καταφέρει να φτάσει σε αυτή.\nΤο ζευγάρι απορημένο τον ρώτησε γιατί δεν έχει ένα αυτοκίνητο να εξυπηρετείτε όμως ο ηλικιωμένος τους εξήγησε ότι η οικονομική δυνατότητα δεν του το επιτρέπει. Όσο οι δύο νέοι σκέφτονταν τον άνθρωπο αυτόν τόσο πείσμωναν ότι πρέπει κάτι να κάνουν. Η σκέψη ότι ο ηλικιωμένος περπατούσε κάθε μέρα 5 ώρες για να πάει και να γυρίσει από την δουλειά του τους προκαλούσε θλίψη.\nΈτσι, τα δύο νεαρά παιδιά κατάφεραν να συγκεντρώσουν χρήματα, τόσο από τις οικονομίες τους, όσο από δωρεές 30 ανθρώπων για να κάνουν τη ζωή του αγνώστου αυτού κυρίου καλύτερη.\nΠήγαν στο σπίτι του με το νέο αυτοκίνητο κι ο ηλικιωμένος άνδρας δεν μπορούσε να πιστέψει στα μάτια του. Δεν μπορούσε να σταματήσει να κλαίει και να τους αγκαλιάζει. Πλέον, χρειάζεται μόνο 25 λεπτά για να πάει στη δουλειά του!\nαγορά ΑΛΛΗΛΕΓΓΥΗ δώρο ζευγάρι ιστορίες


Κινηματογραφική Λέσχη • Digimon Adventure (1999- )\nDigimon Adventure (1999- )\nPosted: 10 Απρ 2013, 15:14\nΤίτλος: Digimon Adventure\nΈτος προβολής: 1999-\nΔημιουργός: Akiyoshi Hongo\nΗ σειρά Digimon Adventure είναι ένα παιδικό Ιαπωνικής παραγωγής και κύριο θέμα του είναι κάτι ας πούμε ζωάκια, τα digimons που ζούνε στον ψηφιακό κόσμο.Ένα κόσμο που οι άνθρωποι δεν ήξεραν πως υπάρχει μέχρι που κάποια στιγμή 7 (και αργότερα 8 ) παιδιά , τα εκλεκτά παιδιά βρέθηκαν από την κατασκήνωση στον ψηφιακό κόσμο. Δεν βρέθηκαν όμως τυχαία καθώς είχαν μια αποστολή , να σώσουν τους δύο κόσμους από το κακό και για μόνη βοήθεια το κάθε παιδί είχε από ένα digimon. Πολλές περιπέτειες περιμένουν τα παιδιά στον ψηφιακό κόσμο στην προσπάθεια τους να σώσουν τους δύο κόσμους αλλά και να καταλάβουν γιατί τους επέλεξαν γι' αυτή την αποστολή.\nΈνα από τα αγαπημένα μου παιδικά, όταν ακούω Digimon Adventure (πρώτη σεζόν ) θέλω απλά να Δεν πρόκειται για το κλασικό ανούσιο παιδικό που έχει 5 τέρατα να πολεμάνε μεταξύ τους χωρίς λόγο. Αυτό το παιδικό έχει υπόθεση και μάλιστα πολύ καλή υπόθεση. Από την αρχή προσπαθείς κι εσύ μαζί με τα εκλεκτά παιδιά να λύσεις το μυστήριο και να μάθεις γιατί βρέθηκαν εκεί και ποιος τους έμπλεξε σε αυτήν την ιστορία. Μέσα από τις περιπέτειες τους βλέπεις τις αξίες της φιλίας και της ομαδικότητας. Βλέπεις το καλό και το κακό . Κάθε επεισόδιο έχει τόση αγωνία , όταν ήμουν μικρή μου ήταν απλά αδύνατον να περιμένω ως το επόμενο σαββατοκύριακο να μάθω τη συνέχεια.\nΤώρα είμαι 22 χρονών και όπως έχω ξαναπεί δεν ντρέπομαι να παραδεχτώ πως βλέπω άνετα παιδικά και μάλιστα το απολαμβάνω κιόλας τη συγκεκριμένη σειρά την είδα πριν δύο χρόνια από την αρχή (μιας που βρήκα όλα τα επεισόδια) και στο τελευταίο επεισόδιο δεν έλειψαν τα δάκρυα. Όταν ήμουν μικρή στο τελευταίο επεισόδιο δεν έκλαιγα απλώς, ήμουν για μέρες στεναχωρημένη φυσικά γιατί απλά τελείωσε η αγαπημένη μου σειρά όμως και γιατί το τέλος είναι αρκετά συγκινητικό.\nΦέτος βλέπουμε μαζί με τις αδελφές μου όποτε έχουμε κενό και κέφι από την αρχή τα επεισόδια και είναι τόσο διασκεδαστικό.\nΑγαπημένη μου η γλυκιά και αθώα Μίμι με την μαγευτική φωνή και το ροζ καπέλο.\nΜε άριστα το 10 από μένα η σειρά αυτή παίρνει 20 όχι μόνο γιατί είναι ένα καταπληκτικό παιδικό αλλά και για τις ωραίες αναμνήσεις που μου έχει αφήσει (έχουν βγει και άλλες σεζόν, όμως σαν την πρώτη δεν ήταν καμία κι έτσι δεν τις έχω παρακολουθήσει πολύ )\nΤο τραγούδι το λατρεύω, έχω ρίξει τρελούς χορούς με την ξαδέλφη μου κάτι Κυριακάτικα πρωινά ακούγοντας αυτό το τραγούδι.\nRe: Digimon Adventure (1999- )\nPosted: 10 Απρ 2013, 23:22\nΛατρεμένα τα Digimon.. Στο Άλτερ το έβαζε αν θυμάμαι καλά. Βέβαια η μεγάλη μου λατρεία είναι τα πόκεμον (πρέπει να γίνει και για αυτά ένα νήμα)\nPosted: 10 Απρ 2013, 23:39\nΚι εγώ τα έβλεπα τα Digimon, είχαμε και σε κουκλάκι το πορτοκαλί δεινοσαυράκι\n7 σεζόν έχουν παίξει σύνολο!!! Αναρωτιέμαι πάντα σε τέτοιες περιπτώσεις τι να εγινε στο τέλος...\nPosted: 11 Απρ 2013, 18:43\nΟι πρώτες σεζόν πολύ απλά τα έσπαγαν. Μετά νομίζω -όπως γίνεται συνήθως- χάθηκε το παιχνίδι.\nΑν και πάντα προτιμούσα τα Pokemon, γενικά


Waimea ηλεκτρονικό κατάστημα στο Swiminn\nΕκμάθηση κολύμπι (7)\nΚλιπ μύτης (1)\nWaimea Swimming Goggles\nWaimea Anti-Fog Swimming Goggles\nWaimea Two-Tone Swimming Goggles\nWaimea - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Waimea. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Waimea, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον κολύμβηση εξοπλισμό σας swiminn. Γρήγορη αποστολή και ασφαλή πληρωμή swiminn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


Πάτρα - Κάπου εδώ το σύγχρονο τρένο θα βγαίνει μέσα από τη γη! | Patras Events\n26 Νοέ 2019 Tue, 26 Nov 2019 08:45:00 +0200 08:45 Patras Events\nΣτον σταθμό του ΟΣΕ στον Άγιο Ανδρέα\nΒρισκόμαστε στον σταθμό του ΟΣΕ στον Άγιο Ανδρέα.\nΑν τελικά προχωρήσει ο σχεδιασμός για την υπογειοποίηση του σύγχρονου τρένου, είτε με την πλήρη που ζητάει ο δήμος και η πόλη, είτε με την μερική που προτείνει ο υπουργός υποδομών Κώστας Καραμανλής, αυτό είναι το σημείο ανάδειξης του.\nΤο σημείο, δηλαδή, που το σύγχρονο τρένο θα αναδύεται ύστερα από τα χιλιόμετρα βύθισης του. Μέχρι ώρας πάντως πηγαίνοντας κανείς στον παλιό σταθμό του ΟΣΕ στον Άγιο Ανδρέα και βλέποντας την κατάσταση που υπάρχει εκεί, όλα αυτά που ακούγονται για βυθίσεις και cut cover, είναι λογικό να του μοιάζουν εξωπραγματικά.\nΩστόσο, οι εποχές "τρέχουν". Μόνο που στην περίπτωση της Πάτρας και των μεγάλων έργων υποδομής, δεν τρέχουν με την ταχύτητα του σύγχρονου τρένου. Το αντίθετο. Μάλλον μοιάζουν περισσότερο με το ακινητοποιημένο τρένο και τα παλιά βαγόνια του ΟΣΕ που βρίσκονται εδώ και χρόνια στον χώρο. Μένει να δούμε τι θα γίνει. Και κυρίως πότε...\nΠάτρα: Συνεργασία ΕΡΓΟΣΕ - ΟΛΠΑ για σύνδεση του λιμανιού με την σιδηροδρομική γραμμή\nΠάτρα: Φόβοι στην αγορά για εργοδοτικές αυθαιρεσίες εξαιτίας της "Μαύρης Παρασκευής"


- 743.794 -\n(139 χθες, 431 σήμερα, 1 τώρα)\nΑποκριάτικες εκδηλώσεις στο σχολείο μας\nΤην Παρασκευή 20 Φεβρουαρίου 2015 πραγματοποιήθηκαν στον αύλειο χώρο του σχολείου μας αποκριάτικες δραστηριότητες από το σύνολο των μαθητών/τριών όλων των τάξεων. Οι εορταστικές εκδηλώσεις έγιναν τις δύο τελευταίες διδακτικές ώρες και περιελάμβαναν κατασκευή «σαΐτας-ψαλίδα», με υπεύθυνο της δραστηριότητας τον Υποδιευθυντή και δάσκαλο κ. Γιώργο Μανωλόπουλο και παρουσίαση παραδοσιακών και αποκριάτικων χορών , των οποίων την οργάνωση και τον σχεδιασμό είχαν αναλάβει οι εκπαιδευτικοί Φυσικής Αγωγής κ.κ. Γιαννακού Τασία και Βασιλάκος Νικόλαος.\nΞεχωριστή νότα αποτέλεσε η αποκριάτικη μεταμφίεση πολλών δασκάλων συμμετέχοντας έτσι στη χαρά των παιδιών και το «γαϊτανάκι», γνωστός αποκριάτικος χορός, που πάνω στο ξύλο με τις πολύχρωμες ταινίες οι μαθητές/τριες δημιούργησαν πολλές υπέροχες «κοτσίδες»!\nΤην παράσταση όμως έκλεψε το πέταγμα των πέντε(!) αερόστατων, που κατασκευάστηκαν τις προηγούμενες ημέρες από μαθητές των περισσότερων τάξεων, με την καθοδήγηση του δασκάλου κ. Παππά Δημητρίου. Δάσκαλοι και μαθητές συμμετείχαν στο εντυπωσιακό πέταγμα των αερόστατων. Σχεδόν όλα- ένα μόνο εγκατέλειψε γρήγορα το όμορφο ταξίδι…- «χάθηκαν» στον καταγάλανο ουρανό της Σπάρτης, με τα μάτια των μαθητών/τριών να τα συνοδεύουν στο μεγάλο ταξίδι τους…\nΣτη συνέχεια ο Σύλλογος Γονέων και Κηδεμόνων προσέφερε στους/στις μαθητές/τριες φυσικούς χυμούς σε ατομική συσκευασία και οι εκδηλώσεις έκλεισαν με ευχές προς τους μαθητές/τριες και το διδακτικό προσωπικό από τον Διευθυντή του Σχολείου, κ. Αντώνη Κοκκονό, για «Καλές Απόκριες» και «Καλή Σαρακοστή».\nΑνάρτηση: Ομάδα υποστήριξης ιστότοπου, 20/02/2015 Εμφανίσεις: 818\nΤην Παρασκευή 30 Ιανουαρίου 2015, εορτή των Τριών Ιεραρχών, Προστατών της Ελληνικής Παιδείας και των Γραμμάτων, η σχολική μονάδα, με επικεφαλής τον Δ/ντή κ. Κοκκονό Αντώνιο παρέστη στον Μητροπολιτικό Ιερό Ναό «Ο Ευαγγελισμός της Θεοτόκου» και παρακολούθησε τη Θεία Λειτουργία και την ακολουθία της αρτοκλασίας, στην οποία και συμμετείχε.\nΤον πανηγυρικό της ημέρας εκφώνησε ο Υποδιευθυντής της σχολικής μας μονάδας, κ. Γεώργιος Μανωλόπουλος, ο οποίος αφού έκανε μία σύντομη αναφορά στη βιογραφία των Αγίων, εστίασε την ομιλία του στο κοινωνικό τους έργο και τις συμβουλές τους προς τους μαθητές, δασκάλους και γονείς επισημαίνοντας πως οι Τρεις Ιεράρχες δεν έδωσαν μόνο την περιουσία τους στο πονεμένο λαό, αλλά έδωσαν και τα χέρια τους και τον εαυτό τους ολόκληρο. Ακούμπησαν την καρδιά τους πάνω στη ραγισμένη καρδιά του συνανθρώπου τους και αφουγκράστηκαν τους χτύπους της και τον βαθύ πόνο της. Ξενύχτησαν και φρόντισαν τον φτωχό, τη χήρα, το ορφανό, τον άρρωστο, τον αιχμάλωτο, τον φυλακισμένο, τον ξεχασμένο. Στηλίτευσαν το πολιτικό κι εκκλησιαστικό κατεστημένο, αφού δεν πρόσφεραν καμιά φροντίδα για τους εμπερίστατους συνανθρώπους τους.\nΓια το θέμα της αγωγής των νέων τόνισε πως οι Τρεις Ιεράρχες πίστευαν πως η αγωγή των νέων είναι δύσκολη υπόθεση, διότι η νεότητα είναι ακατάστατη και εύκολα μεταβάλλει τη γνώμη της. Ο νέος δεν μπορεί εύκολα να ελέγξει τα λάθη του, γι αυτό και εύκολα γλιστράει από τον ίσιο δρόμο και παρασύρεται από το κακό. Ο μέγας Βασίλειος θέλει τον μαθητή να έχει αγωνιστικό πνεύμα, να είναι μαχητής, και να είναι δεκτικός στις συμβουλές. Αλλά οι συμβουλές αυτές, λέει προς τους δασκάλους και γονείς, πρέπει να συνοδεύονται και από επαίνους, διότι έτσι μόνο γίνονται ευπρόσδεκτες από τη νεότητα.\nΜε το πέρας του εκκλησιασμού το διδακτικό προσωπικό και οι μαθητές/τριες επέστρεψαν στον χώρο του σχολείου και πραγματοποίησαν δραστηριότητες σχετικές με την εορτή των Τριών Ιεραρχών μέχρι τις 10:30 περίπου.\nΑνάρτηση: Ομάδα υποστήριξης ιστότοπου, 30/01/2015 Εμφανίσεις: 716\nΗ Γ' τάξη μάς μεταφέρει το μήνυμα των Χριστουγέννων\nΤην Τρίτη 23-12-2014 πραγματοποιήθηκε στο σχολείο μας η χριστουγεννιάτικη γιορτή μας. Οι μαθητές/τριες της Γ΄ τάξης, με πηγαίο συναισθηματισμό και υποκριτικό ταλέντο, μέσα από θεατρικά δρώμενα που είχαν ετοιμάσει, υπό την καθοδήγηση των υπεύθυνων εκπαιδευτικών των τμημάτων τους, παρουσίασαν το πραγματικό νόημα των εορτών του δωδεκαημέρου, υπογραμμίζοντας την αξία της αγάπης, της αδελφοσύνης και της αλληλοβοήθειας. Τη γιορτή πλαισίωσε, με τα επίκαιρα τραγούδια της, η χορωδία των μαθητών του Ε1 τμήματος, υπό την διεύθυνση της εκπαιδευτικού της Μουσικής Αγωγής του σχολείου μας. Στην εκδήλωση συμμετείχαν και οι μαθητές/τριες του ΣΤ1 τμήματος, οι οποίοι, μαζί με τη χορωδία, τραγούδησαν στην αγγλική γλώσσα, δυο χριστουγεννιάτικα τραγούδια, την επιμέλεια των οποίων είχαν οι εκπαιδευτικοί της αγγλικής γλώσσας σε συνεργασία με την εκπαιδευτικό της μουσικής. Τη γιορτή παρακολούθησαν όλοι/ες οι μαθητές/τριες και οι εκπαιδευτικοί του σχολείου καθώς επίσης και πολλοί γονείς - κηδεμόνες των μαθητών/τριών μας. Αξίζει να σημειωθεί ότι στην προετοιμασία και τη διεξαγωγή της συγκεκριμένης εκδήλωσης συνέβαλαν όλοι/ες οι εκπαιδευτικοί του σχολείου.\nΑνάρτηση: Ομάδα υποστήριξης ιστότοπου, 23/12/2014 Εμφανίσεις: 1121\nΕκδήλωση για την ευαισθητοποίηση των μαθητών απέναντι στα Άτομα με Ειδικές Ανάγκ...\nΣτα πλαίσια της παγκόσμιας ημέρας για τα άτομα με ειδικές ανάγκες, την Τετάρτη 3 Δεκεμβρίου 2014, πραγματοποιήθηκε στο σχολείο μας εκδήλωση με σκοπό την ευαισθητοποίηση των μαθητών/τριών μας σχετικά με τα άτομα με ειδικές ανάγκες. Στόχος της συγκεκριμένης εκδήλωσης ήταν να συνειδητοποιήσουν οι μαθητές/τριες τις δυσκολίες που πρέπει να ξεπεράσουν τα άτομα με ειδικές ανάγκες προκειμένου να έχουν ίσες ευκαιρίες στην εκπαίδευση αλλά και στην κοινωνία γενικότερα και να κατανοήσουν ότι όλοι είμαστε διαφορετικοί, αλλά και ταυτόχρονα ίσοι. Οι μαθητές/τριές μας παρακολούθησαν αρχικά βίντεο που στάθηκε αφορμή για συζήτηση - διάλογο και επιμέρους σχόλια. Στη συνέχεια, ακολούθησε ομιλία και παρουσίαση διαφανειών από την εκπαιδευτικό κ. Μαστρογιάννη Αργυρούλα που είχε και το γενικότερο συντονισμό της εκδήλωσης. Τέλος, οι μικρότεροι μαθητές της Α΄ και Β΄τάξης με τη βοήθεια των εκπαιδευτικών κ.κ. Αθανασίας Ρουσοπούλου, Ευαγγελίας Νοδάρα, Παναγιώτας Παλασοπούλου, αλλά και των εκπαιδευτικών των Τ.Π.Ε. και των Αγγλικών κ.κ. Μαρίας Καψούλια και Πασταρματζή Γεωργίου αντίστοιχα, μέσα από βιωματικές δραστηριότητες και από παιχνίδι ρόλων βρέθηκαν στη θέση αυτών των ανθρώπων και βίωσαν τις δυσκολίες τους.\nΑνάρτηση: Ομάδα υποστήριξης ιστότοπου, 03/12/2014 Εμφανίσεις: 969


Φλασντανς Array - Flashdance (dvd) - Κοινωνικη (DVD.01805)\nΑρχική > Ταινίες DVD - Blu Ray > Κοινωνική > ΦΛΑΣΝΤΑΝΣ - FLASHDANCE (DVD)\nΦΛΑΣΝΤΑΝΣ - FLASHDANCE (DVD)\n1983,Paramount στην κατηγορία ΚΟΙΝΩΝΙΚΗ\nΗθοποιοί: Jennifer Beals, Michael Nouri, Lilia Skala, Sunny Johnson\nΓλώσσες: Αγγλικά (5.1), Γαλλικά, Γερμανικά, Ιταλικά, Ισπανικά (3.0).\nΥπότιτλοι: Ελληνικα, Γαλλικά, Ιταλικά, Ισπανικά. 0\nΤο μουσικοχορευτικό θέαμα του Φλάσντανς εξιστορεί την συναρπαστική ιστορία της Αλεξ Οουενς (Τζένιφερ Μπιλς), μίας αποφασισμένης δεκαοκτάχρονης που ενώ το πρωί βγάζει τα προς το ζην ως εργάτρια σε βιομηχανία, το βράδυ έρχεται για λίγες ώρες κοντά στο απόλυτο πάθος της: το θέαμα. Η ζωή είναι σκληρή και η Αλεξ μαθαίνει ότι θα πρέπει να προσπαθήσει σκληρά για να κατακτήσει την ανεξαρτησία, τον έρωτα αλλά και μία θέση στην Ακαδημία Χορού του Πίτσμπουργκ.\nΑφεθείτε στον τρελό ρυθμό του Φλάσντανς, και δείτε ότι τα όνειρα μπορούν να γίνουν πραγματικότητα.\nΦΛΑΣΝΤΑΝΣ - FLASHDANCE (DVD) (DVD.01805)\nΠαραγωγή: 1983, Paramount\nΦΛΑΣΝΤΑΝΣ - FLASHDANCE (DVD) DVD.01805 1983,Paramount 1983,Paramount ΚΟΙΝΩΝΙΚΗ ΦΛΑΣΝΤΑΝΣ - FLASHDANCE (DVD) 5201802053088


Η ΚΕΔΕ παρέχει στους Δήμους πλατφόρμα τηλεδιάσκεψης | FortsaLefkada.gr\n25/03/2020 Σχολιάστε 234 Views\nΜε πολύ γρήγορα αντανακλασικά και με επιστολή του προς όλους τους Δημάρχους, ο Πρόεδρος της ΚΕΔΕ, κ. Δημήτρη Παπαστεργίου τους ενημέρωσε για τη λειτουργία του συστήματος τηλεδιάσκεψης που εξασφάλισε και παρέχει η Κεντρική Ένωση Δήμων Ελλάδος στους Δήμους.\nΌπως αναφέρει, πρόκειται για το σύστημα Webex μέσω του οποίου οι Δήμοι μπορούν να οργανώσουν με απλό και αποτελεσματικό τρόπο τηλεδιασκέψεις για τις συνεδριάσεις των Δημοτικών Συμβουλίων και των Επιτροπών. Η υπηρεσία αυτή παρέχεται στους δήμους δωρεάν.\nΓια άλλη μια φορά και σ΄αυτές τις δύσκολες ημέρες του Κορωνοϊού η ΚΕΔΕ στέκεται αρωγός στο πλευρό των Δήμων για να συνεχίσουν την εύρυθμη λειτουργία τους στο πλευρό του πολίτη και αποδεικνύει μια ουσιαστική υποστήριξη.\nΠολύ σημαντικό είναι ότι την τηλεδιάσκεψη μέσω webex μπορούν να την παρακολουθήσουν ως καλεσμένοι μέχρι 100.000 άνθρωποι και βέβαια να βγει και στο youtube. Μια δυνατότητα που ξεπερνάει τις δεκάδες ενστάσεις που εκφράστηκαν την προηγούμενη περίοδο καθώς οι τηλεδιασκέψεις που έγιναν μέχρι σήμερα και πολύ περισσότερο οι «δια περιφοράς» συνεδριάσεις δεν παρείχαν καμία δυνατότητα δημοσιότητας.\nΓια τη λειτουργία του συστήματος στο Δήμο σας, παρακαλούμε όπως μας απαντήσετε με email: ονοματεπώνυμο, το email και το τηλέφωνο συνεργάτη σας ο οποίος θα οριστεί ως υπεύθυνος λειτουργίας του εικονικού δωματίου επικοινωνίας και να τα αποστείλετε στo παρακάτω email: webex@kedke.gr.\nTags ΔΗΜΟΤΙΚΑ ΣΥΜΒΟΥΛΙΑ ΠΡΟΕΔΡΟΣ ΚΕΔΕ ΤΗΛΕΔΙΑΣΚΕΨΗ


Το χρυσό βραβείο στην ενότητα «Στρατηγική και Καινοτομία» για την κατηγορία «Πρωτοβουλίες για επέκταση της τουριστικής περιόδου και εμπλουτισμό του τουριστικού προϊόντος και υπηρεσιών» επιδόθηκε στην εταιρεία Τουριστικής Ανάπτυξης και Προβολής Λάρνακας, στα πλαίσια των φετινών Παγκύπριων Βραβείων Τουρισμού.\nΣτην προκειμένη περίπτωση η εταιρεία βραβεύθηκε για τέσσερεις πρόσφατες ενέργειες, οι οποίες ήταν καινοτόμες, πληρούν τα κριτήρια της αειφορίας, προσφέρουν πολύπλευρα οφέλη και αποτελούν παράδειγμα καλών πρακτικών. Κορωνίδα της εν λόγω σειράς δράσεων αποτέλεσε η δημιουργία του νέου τεχνητού υφάλου Λάρνακας με την πόντιση του πλοίου «Ελπίδα», που είναι το μεγαλύτερο σκάφος που βυθίστηκε στην Κύπρο για αυτό το σκοπό καθώς και του «Lef 1».\nΟ ύφαλος έχει προσελκύσει θαλάσσια ζωή νωρίτερα απ’ ότι αναμενόταν και η εξέλιξή του κρίνεται πολύ ικανοποιητική.\nΆλλη μια αξιόλογη δράση που υλοποιείται σταδιακά είναι το Πρόγραμμα «Εμπλουτίζοντας και Πρασινίζοντας τις παραλίες της Λάρνακας».\nΣτα πλαίσια αυτής της πρωτοβουλίας έχουν δημιουργηθεί έξι υπαίθρια γυμναστήρια.\nΤο «Πρόγραμμα Αισθητικής Αναβάθμισης Λάρνακας», το οποίο άγγιξε το φλέγον θέμα της οπτικής ρύπανσης που επηρεάζει αρνητικά την εικόνα της Κύπρου, θεωρήθηκε ακόμα ένα παράδειγμα καλής πρακτικής.\nΌσον αφορά τον χειμερινό τουρισμό, στη βράβευση περιλήφθηκε και το Πρόγραμμα «Δωρεάν Χειμερινών Εμπειριών Λάρνακας», το οποίο εμπλουτίζει τη διαμονή του ξένου επισκέπτη κατά την περίοδο χαμηλής αιχμής, με δραστηριότητες που προβάλουν την τοπική κουλτούρα, την παράδοση, την ιστορία και τη φύση της περιοχής.\nΕγκαινιάστηκε από τον υπουργό Εσωτερικών Νίκο Νουρή το Κοινοτικό Πάρκο Αθλοπαιδιών Τόχνης, που βρίσκεται νότια της κοινότητας.\nΤο έργο περιλαμβάνει μίνι γήπεδο ποδοσφαίρου, παιδότοπο, κυλικείο, χώρους στάθμευσης και χώρο πρασίνου.\nΤα έργα ξεκίνησαν τον Μάιο του 2018 και αποπερατώθηκαν περί τα τέλη Φεβρουαρίου 2020. Το συνολικό του κόστος ξεπέρασε το μισό εκατομμύριο ευρώ και το ποσό που δαπανήθηκε εκταμιεύτηκε από το κονδύλι Αναπτυξιακών Έργων Τόχνης – ΑΗΚ.\nΤο πάρκο που εγκαινιάστηκε φέρει το όνομα του αγνοούμενου της Τόχνης από την τουρκική εισβολή του 1974, έφεδρου στρατιώτη Μηνά Αντωνίου.\nΤο Πάρκο Αθλοπαιδιών σε συνδυασμό με το έργο που αφορά τον εξωραϊσμό της κοίτης του ποταμού της Τόχνης, το οποίο θεωρείται ένα από τα μεγαλύτερα έργα υποδομής που γίνονται στην επαρχία Λάρνακας, αναμένεται να συμβάλουν σε μεγάλο βαθμό στον εκσυγχρονισμό της κοινότητας και στην αύξηση του αριθμού των τουριστών που διαμένουν στα αγροτουριστικά καταλύματα του χωριού.\nΝα σημειώσουμε επίσης, ότι η Τόχνη είναι το πρώτο χωριό της Κύπρου απ’ όπου ξεκίνησε ο αγροτουρισμός, το οποίο κατέχει την πρωτιά σε αγροτουριστικά καταλύματα, με αποτέλεσμα να το επισκέπτονται κάθε χρόνο μεγάλος αριθμός ξένων τουριστών.\nΗ Τόχνη θεωρείται μια από τις ιστορικότερες και γραφικότερες κοινότητες στην Κύπρο, όπου βρίσκεται ο μοναδικός ανά τον κόσμο ναός κτισμένος πάνω σε γεφύρι, αφιερωμένος στους Αγίους Κωνσταντίνο και Ελένη.\nprevious ΛΑΡΝΑΚΑ:Δόθηκε στην κυκλοφορία η λωρίδα στον αυτοκινητόδρομο πριν από την αερογέφυρα Ριζοελίας\nnext Καλημέρα συμπολίτες και καλή εβδομάδα σε όλους!!!


Γυμνάσιο Αρέθουσας » 2014 » Μάρτιος » 25\nΓιορτή 25 Μαρτίου 2014\nΤρίτη, Μάρτιος 25th, 2014\nΣτις 24 Μαρτίου 2014 στο Γυμνάσιο Αρέθουσας πραγματοποιήθηκε μια όμορφη γιορτή από τους μαθητές/τριες του Γυμνασίου Αρέθουσας υπό την καθοδήγηση και τον συντονισμό της Φιλολόγου κας Χαιροπούλου Παναγιώτας. Κατάφεραν να μας μεταφέρουν το πνέυμα της γιορτής με επιτυχία μέσα από τις απαγγελίες κειμένων-ποιημάτων, τα βίντεο και την παρουσίαση παραδοσιακών χορών. Συγχαρητήρια σε όλους του συμμετέχοντες.\nΠΡΩΤΑΘΛΗΜΑ ΕΝΟΡΓΑΝΗΣ ΓΥΜΝΑΣΤΙΚΗΣ ΣΤΟ ΓΥΜΝΑΣΙΟ ΑΡΕΘΟΥΣΑΣ\nΤην Παρασκευή 21-3-14 πραγματοποιήθηκε στο Γυμνάσιο Αρέθουσας το ενδοσχολικό πρωτάθλημα ενόργανης Γυμναστικής. Όλοι οι συμμετέχοντες εκτελέσανε πολύ καλλά τις δύσκολες ασκήσεις αλλά στο τέλος διακρίθηκαν: Στα αγόρια: 1ος Αχιλλέας Χαλάτσης, 2ος Αποστόλης Αλβανός και 3οι οι Κιοσέ Φώτης και Μιχάλης Κοτανίδης που ισοβάθμισαν. Στα κορίτσια 1η Παπαδοπούλου Σοφία, 2η Σοφία Κοροσίδου και 3ες Χαϊδουδη Μαρία, […]\nΠεριηγήστε τώρα στο Γυμνάσιο Αρέθουσας άρθρα ιστολογίου\tfor the day Τρίτη, Μάρτιος 25th, 2014.


ΗΜΕΡΑ 160: “ΚΑΘΕ ΕΠΙΘΕΣΗ ΜΕ ΑΒΕΒΑΙΗ ΚΑΤΑΛΗΞΗ ΕΙΝΑΙ ΕΝ ΔΥΝΑΜΕΙ ΔΟΛΟΦΟΝΙΚΗ” | Golden Dawn Watch\n160η Συνεδρίαση, Αίθουσα Τελετών Εφετείου Αθηνών, 02.6.2017\nΕξακολουθεί να υπάρχει η δυνατότητα πρόσβασης και παρακολούθησης της δίκης, με επίδειξη και παρακράτηση της αστυνομικής ταυτότητας, μέχρι τη συμπλήρωση των θέσεων του κοινού στην αίθουσα του ακροατηρίου. Υπήρχε αυξημένη παρουσία δημοσιογράφων, ενισχυμένη παρουσία κοινού, ενώ η αστυνομική δύναμη ήταν η αναμενόμενη.\nΙΙΙ. Συνέχιση κατάθεσης του μάρτυρα Ιωάννη Καρδαρά\nΟ μάρτυρας απάντησε σε ερωτήσεις των συνηγόρων Θεοδωρόπουλου, Παπαδοπούλου, Τομπατζόγλου, Καμπαγιάννη, Σκαρμέα και Βρεττού. Συνεχίζοντας την κατάθεσή του από την προηγούμενη δικάσιμο (1/5/17), ανέφερε ότι η επίθεση στο περίπτερο του ΣΥΡΙΖΑ από μέλη της ΧΑ έγινε εσκεμμένα, ενώ με τη δημοσιότητα που έλαβε το γεγονός δε είναι δυνατόν η ηγεσία να μην έλαβε γνώση. Εντούτοις, εξ όσων γνωρίζει ο μάρτυρας, η ηγεσία δεν εξέδωσε κάποια ανακοίνωση. Υποστήριξε ότι ο ίδιος έτυχε απλώς να είναι το θύμα, όμως υπήρχαν τουλάχιστον 70-100 άνθρωποι που παρακολουθούσαν και θα μπορούσαν να είναι επίσης θύματα. Ερωτηθείς στη συνέχεια για το αστυνομικό τμήμα της περιοχής και το βαθμό στον οποίο διευκόλυνε τους μετανάστες να κάνουν μηνύσεις για επιθέσεις εναντίον τους, απάντησε ότι συγκεκριμένα γνωρίζει μόνο για το Β‘ αστυνομικό τμήμα Πειραιά, το οποίο δεν ανταποκρινόταν στα αιτήματα των μεταναστών, ούτε προέβαινε στις δέουσες ενέργειες. Ανέφερε επίσης, απαντώντας σε επόμενη ερώτηση, ότι οι δημόσιες επιθέσεις της ΧΑ παρουσία και τηλεοπτικής κάμερας σκοπό έχουν να υποδείξουν ότι η ΧΑ δεν υπακούει στους νόμους και να προκαλέσουν φόβο. Ο μάρτυρας επίσης ανέφερε ότι είχαν γίνει αρκετές επιθέσεις από τη ΧΑ, όπως η επίθεση στους μετανάστες ψαράδες, καθώς και οι επιθέσεις κατά του ΠΑΜΕ και κατά της ΑΝΤΑΡΣΥΑ. Ερωτηθείς επίσης κατέθεσε ότι δεν ανακαλεί αν υπήρχαν γυναίκες στην ομάδα που του επιτέθηκαν. Αναφορικά με το “Όχι εντολή, όχι εμπλοκή” που ακούστηκε, απάντησε ότι πρόκειται για στρατιωτικό παράγγελμα. Λαμβάνοντας υπόψη το σύνολο των επιθέσεων καθώς και το συμβάν στο οποίο ήταν παρών ο μάρτυρας, προκύπτει ότι η ΧΑ είχε και εξακολουθεί να έχει μια δομή, η οποία εκφραζόταν με λήψη αποφάσεων κεντρικά. Επιπλέον, ο μάρτυρας ανέφερε ότι έχει σημειωθεί ύφεση των φαινομένων, ωστόσο το 2012 και 2013, σημειωνόταν κλιμακούμενη επιθετική συμπεριφορά μελών της ΧΑ όχι μόνο κατά μεταναστών αλλά και κατά συνδικαλιστών και ενάντια σε οποιουδήποτε θεωρούταν ιδεολογικός αντίπαλος ενώ, ως προς το ιδεολογικό υπόβαθρο, οι επιθέσεις εμφορούνται από φασιστικές αντιλήψεις.\nΒ. Εξέταση του μάρτυρα από τις συνηγόρους υπεράσπισης\nΟ μάρτυρας απάντησε σε ερωτήσεις των συνηγόρων Τσάγκα, Βελέντζα, Γ. Μιχαλόλια, Ρουσσόπουλου, Ν. Μιχαλόλια, Σταυριανάκη και Οπλαντζάκη. Συγκεκριμένα, κατέθεσε ότι η στιγμή της επίθεσης ήταν τόσο σφοδρή που μόνο ένας, ο Παντελής Νταβανέλος, πήρε την πρωτοβουλία να τραβήξει με το κινητό του φωτογραφίες από το συμβάν. Πρόσθεσε ότι όταν συνέταξε τη μήνυση δεν είχε εικόνα του εύρους των στοχευμένων επιθέσεων, και κατ’ επέκταση δεν είχε σχηματίσει άποψη αναφορικά με η δομή. Από το εύρος των επιθέσεων κατέληξε ότι η επίθεση που δέχθηκε δεν ήταν συμπτωματικό γεγονός, ενώ οι επιτιθέμενοι δεν ενήργησαν χωρίς εντολή. Ρωτήθηκε επίσης πολλές φορές για την αναφορά που είχε συντάξει προς τον Υπουργό Προστασίας του Πολίτη, αλλά ανέφερε ότι δεν ήταν σε θέση να θυμηθεί αποσπασμάσματα, δεδομένου ότι ούτε την είχε μαζί του ούτε και την είχε μελετήσει προηγουμένως ενώ, όπως επίσης κατέθεσε, το ΑΤ τον έχει καλέσει με 5 χρόνια καθυστέρηση. Συγκεκριμένα, έλαβε έγγραφο με ημερομηνία 30 Μαΐου 2017, το οποίο τον καλεί να καταθέσει σχετικά με περιστατικά που συνέβησαν τον Ιούνιο του 2012. Ο μάρτυρας κατέθεσε επίσης ότι υπέβαλε μήνυση λίγο πριν την παρέλευση του τριμήνου για να μην περάσει στην αφάνεια το περιστατικό, ενώ το υλικό που συνέλεξε για να συντάξει τη μήνυση προερχόταν από γεγονότα των επόμενων ημερών, καθώς τη στιγμή του συμβάντος η επιμέλειά του ήταν η υγεία του. Ανέφερε επιπροσθέτως ότι παρόλο που δε μπορεί να επισημάνει μετά βεβαιότητας ότι δόθηκε εντολή από κάποιο συγκεκριμένο στέλεχος της ΧΑ για να γίνει η επίθεση, το γεγονός ότι τα μηχανάκια έκαναν γύρο και στάθμευσαν έμπροσθεν του περιπτέρου του ΣΥΡΙΖΑ αμέσως πριν την επίθεση, σημαίνει ότι η τελευταία ήταν οργανωμένη. Τέλος, ερωτηθείς σχετικά είπε ότι το βράδυ του συμβάντος του τηλεφώνησαν από κάποιο μέσο ενημέρωσης να μιλήσει για το γεγονός, όμως δε θυμάται από ποιο συγκεκριμένα. Τέλος, πρόσθεσε ότι, ως δικηγόρος, αν είχε έναν πελάτη με σωματικές κακώσεις, θα του έδινε συμβουλές τις οποίες δεν τήρησε ο ίδιος για τον εαυτό του.\nIV. Κατάθεση του μάρτυρα Ιωάννη Κέμμου\nΟ μάρτυρας κατέθεσε ότι είναι φωτορεπόρτερ από 2010 στον ιστότοπο newbeast.gr, ενώ δουλεύει στο χώρο του φωτορεπορτάζ από το 1997. Στις 4 Ιουλίου 2014 είχε πάει, όπως και άλλοι συνάδελφοί του, να καλύψουν τη μεταγωγή των μελών τη ΧΑ. Επρόκειτο για τους βουλευτές Μιχαλολιάκο, Παππά και Λαγό. Είχαν μαζευτεί στα σκαλοπάτια της Λουκάρεως και περίμεναν, όταν κάποια στιγμή είδαν να έρχεται η κλούβα με ανοιχτές τις σειρήνες και συνοδεία μελών–υποστηρικτών της ΧΑ, συνολικά περίπου διακόσια άτομα. Το γεγονός ότι ήταν υποστηρικτές της ΧΑ προέκυπτε από τα πανό και τις ελληνικές σημαίες, καθώς επίσης από το γεγονός ότι οι Παναγιώταρος και Κασιδιάρης κατεύθυναν πού θα σταθούν τα πανό και ο κόσμος.\nΌταν ήρθε η συνοδεία με τις κλούβες είδαν άτομα να έρχονται από το πλάι και να χτυπούν επιδοκιμαστικά τα πλάγια της κλούβας, ως δήλωση υποστήριξης προς τους κατηγορούμενους,. Τότε έγινε επέμβαση από τα ΜΑΤ εναντίον διαδηλωτών που πλησίασαν την κλούβα για να τη χτυπήσουν. Σύμφωνα με το μάρτυρα, η παρέμβαση ήταν ισχυρή, γιατί έπεσαν και κροτίδες κρότου λάμψης, ενώ έγινε και χρήση δακρυγόνων. Ο ίδιος είχε ανέβει στο διάζωμα όπου βρίσκονταν και οι συνάδελφοί του Μενέλαος Μύριλλας και Στρατής Λημνιός, περιμένοντας και παρατηρώντας την κατάσταση. Τότε βγήκαν τρία άτομα μέσα από τον κόσμο με μαύρα ρούχα και γυαλιά, τους πλησίασαν και τους ζήτησαν να μη φωτογραφίζουν, χρησιμοποιώντας αρκετά επιθετικό τόνο. Στη συνέχεια έβαλαν τα χέρια πάνω στη φωτογραφική του μηχανή ώστε να μη μπορεί να τη σηκώσει. Αυτό είναι και το τελευταίο που θυμάται ο μάρτυρας, καθώς αμέσως μετά δέχτηκε χτύπημα από πίσω στο κεφάλι και βρέθηκε στον άσφαλτο, ενώ όσο ήταν ξαπλωμένος τον χτύπησε κάποιος με άρβυλο. Ο μάρτυρας κατέθεσε επίσης ότι όλα αυτά του τα διηγήθηκαν οι συνάδελφοί του, καθώς ο ίδιος δε θυμάται τίποτα από τη στιγμή που δέχτηκε το χτύπημα, ενώ υπάρχει και ένα βίντεο που τράβηξε ο Λημνιός από τη στιγμή που συνέρχεται και ενώ είναι ήδη ζαλισμένος. Ανέφερε επίσης ότι τα άτομα που τους πλησίασαν τους έβριζαν “Ρουφιάνους, αλήτες, δημοσιογράφους” ενώ κάποια στιγμή ακούστηκε κάποιος να λέει “Σταμάτα θα σκοτώσεις κανέναν άνθρωπο“. Η επίθεση σταμάτησε χάρη στην επέμβαση του Μύριλλα. Στη συνέχεια τον μετέφεραν στο νοσοκομείο όπου έγιναν κάποιες εξετάσεις και όπου διαπιστώθηκε ότι είχε μερικά εσωτερικά τραύματα στο στόμα. Σε ό,τι αφορά την ενδυμασία των παρευρισκομένων, ανέφερε ότι φορούσαν μαύρες μπλούζες και μαύρα γυαλιά και είχαν, ξυρισμένα κεφάλια. Ο μάρτυρας επεσήμανε πολλές φορές πως δε μπορεί να ανακαλέσει το χτύπημα και γνωρίζει μόνο ό,τι του μετέφεραν. Ερωτηθείς, ανέφερε επίσης ότι δεν έκαναν μήνυση γιατί από ό,τι έμαθαν εκ των υστέρων δεν έγινε καμία προσαγωγή ή σύλληψη παρόλο που η αστυνομία βρισκόταν έξι με επτά μέτρα μακριά και έβλεπε όσα διαδραματίζονταν.\nΣε ό,τι αφορά το συντονισμό, ανέφερε ότι αυτός προκύπτει από το γεγονός ότι τα τρία άτομα που ήρθαν ήξεραν για ποιο λόγο βρίσκονταν εκεί οι δημοσιογράφοι και τους ζήτησαν να μην κάνουν τη δουλειά τους. Σε άλλη ερώτηση απάντησε ότι σε συγκέντρωση κανενός άλλου πολιτικού κόμματος δεν του έχει συμβεί κάτι παρόμοιο, ενώ γενικότερα σε συγκεντρώσεις της ΧΑ είναι πάντα πολύ προσεκτικός για να μην τον διώξουν, να μην του πάρουν την κάμερα ή να μην τον χτυπήσουν.\nΟ μάρτυρας κατέθεσε κατόπιν ερωτήσεων των συνηγόρου Θεοδωρόπουλου, Βρεττού, Τζέλλη, Καμπαγιάννη. Ανέφερε ότι κατά πάσα πιθανότητα το άτομο που τον χτύπησε ήταν είτε κάποιος από τους τρεις που τον πλησίασαν ή κάποιος σε συνεργασία με αυτούς καθώς, σύμφωνα με ό,τι προηγήθηκε αλλά και τη φράση “Σταμάτα, θα σκοτώσεις κανέναν άνθρωπο“, ήταν μάλλον της ΧΑ. Σε σχέση με το πώς χαρακτηρίζει την επίθεση που δέχτηκε, ανέφερε ότι, σύμφωνα με τον ίδιο, κάθε επίθεση με αβέβαιη κατάληξη είναι εν δυνάμει δολοφονική. Κατέθεσε επίσης ότι έχει αρκετή εμπειρία ως επαγγελματίας ώστε πλέον να κρατιέται μακριά από διαδηλώσεις της ΧΑ. Πρόσθεσε ότι μετά τη δολοφονία Καντάρη στην 3ης Σεπτεμβρίου, την οποία παρακολούθησε από κοντά, όπως επίσης και τις επιθέσεις σε αυτοσχέδια τζαμιά κατά μεταναστών, τη δολοφονία Φύσσα, κλπ., ενεργοποιήθηκε το ένστικτο της αυτοσυντήρησής, το οποίο του επιβάλλει όταν γίνονται βιαιοπραγίες να μένει μακριά. Κατέθεσε επίσης ότι έχει διαβάσει ότι υπάρχουν ομάδες κρούσης, τα λεγόμενα τάγματα ασφαλείας ,αλλά αυτό δε μπορεί να επαληθεύσει ότι ισχύει. Ερωτηθείς για άλλο περιστατικό επίθεσης κατά δημοσιογράφου από τη ΧΑ, ανέφερε ένα περιστατικό στον Πειραιά, κατά το οποίο επιτέθηκαν με σιδερόβεργες σε τηλεοπτικά συνεργεία, ενώ έχει δει και τον Κασιδιάρη να χτυπάει κάμεραμαν.\nΟ μάρτυρας απάντησε σε ερωτήσεις των συνηγόρων Κοντοβαζαινίτη, Τσάγκα, Ζωγράφου, Βελέντζα, Οπλαντζάκη, Ν. Μιχαλόλια, Γ. Μιχαλόλια, Ρουσσόπουλου και Σταυριανάκη. Κατέθεσε ότι ο ίδιος δεν είχε φωτογραφήσει πρόσωπα πριν το περιστατικό, παρά μόνο μια γενική φωτογραφία του χώρου κατά τη διάρκεια της συμπλοκής, καθώς επρόκειτο για δημόσιο χώρο. Στον ιστότοπο στον οποίο ο ίδιος εργάζεται, τα πρόσωπα καλύπτονται αν δεν έχει αποδειχτεί η ενοχή κατηγορουμένων, ή δεν υπάρχει οδηγία από την αστυνομία, δε φαίνονται τα πρόσωπα, ανεξάρτητα από το τι απεικονίζεται στις φωτογραφίες. Σε κάθε περίπτωση, δεν είναι αυτός που διαλέγει τι θα ανέβει, καθώς αυτό γίνεται σε δεύτερο επίπεδο. Κατέθεσε επίσης ότι στη συγκεκριμένη περίπτωση δεν υπήρχε αντιμαχόμενη πλευρά και ερωτηθείς σχετικά σχολίασε ότι υπάρχουν πολιτικοί που δυσανασχετούν με τις κάμερες και τα ΜΜΕ αλλά όχι στο βαθμό να επιτεθούν. Ανέφερε επίσης ότι δε γνωρίζει αν οι συνάδελφοί του απευθύνθηκαν στους αστυνομικούς ενόσω ο ίδιος προσπαθούσε να συνέλθει. Σε ερώτηση σχετικά με τον τρόπου που έχουν αντιμετωπίσει τα ΜΜΕ τη ΧΑ, ο μάρτυρας απάντησε: “Νομίζω ότι είχε και αρκετή προβολή θα έλεγα. Μέχρι ένα σημείο ήταν και σε όλα τα πάνελ. Και προσωπικές συνεντεύξεις θυμάμαι και μεγάλη προβολή γενικά. Ήταν και πρόεδροι κόμματος αργότερα αυτοί που τους έκαναν συνεντεύξεις“. Κατέθεσε τέλος ότι όταν καλύπτει συγκεντρώσεις κομμάτων είναι πολύ προσεκτικός, αλλά πλέον αποφεύγει να καλύπτει οποιαδήποτε συγκέντρωση της ΧΑ.\nΣτο σημείο αυτό το Δικαστήριο διέκοψε για την Τρίτη 6 Ιουνίου 2017 και ώρα 09.00, στην Αίθουσα Τελετών του Εφετείου Αθηνών.


Χουμικά Οξέα (0-0-15) / Κοκκώδες\nΤο STRONG είναι ένας στερεός φυσικός ενεργοποιητής ο οποίος περιέχει 97% χουμικό κάλιο. Σχηματίζεται από φυσικά,προερχόμενα από φυτά, κοιτάσματα καφέ άνθρακα και είναι πλούσιο σε μάκρο και μίκρο θρεπτικά στοιχεία και ιχνοστοιχεία (Κ, Ν, Ca, Mg, Fe, S, Mn, Zn, Cu, B, Mo, κ.α.). Το STRONG διαλύεται γρήγορα στο νερό (100% διαλυτό) και δεν βουλώνει τα φίλτρα. Κατάλληλο για όλα τα συστήματα ύδρευσης και υδρολίπανσης.\nΓια να δείτε τις Προτεινομενες καλλιέργειες για χρηση του Strong απο την εταιρεία διάθεσης προϊόντος: εισέλθετε στο σύστημα


Μαραθώνιος Λονδίνου: O Kitata έκανε την έκπληξη, 8ος ο Kipchoge! (vid) – runnfun.gr\nΜαραθώνιος Λονδίνου: O Kitata έκανε την έκπληξη, 8ος ο Kipchoge! (vid)\nRun 'n Fun Team 4 Οκτωβρίου 2020 14:57 4 Οκτωβρίου 2020\nΈπρεπε να περάσουν 7 χρόνια για να χάσει αγώνα ο Eliud Kipchoge και αυτό έγινε στον πληγωμένο από την πανδημία Μαραθώνιο του Λονδίνου.\nΤι κι αν τις προηγούμενες ημέρες περιμέναμε τη μεγάλη μάχη μεταξύ του Kipchoge και του Bekele. O Kitata, ήταν αυτός που έλαμψε στο βροχερό Λονδίνο και έκοψε πρώτος την κορδέλα του τερματισμού, ύστερα από μια μάχη γεμάτη ανατροπές.\nΟ Shura Kitata σε 2:05:41 ήταν ο νικητής, ο Vincent Kipchumba 2:05:42 ήταν 2ος και στην 3η θέση βρέθηκε ο Sisay Lemma 2:05:45.\nΣτις γυναίκες η Brigid Kosgei με χρόνο 2:18:28 ήταν η νικήτρια όπως αναμενόταν και έδειξε ότι δεν έχει αντίπαλο αυτή τη στιγμή.\nΌσο για τον Kipchoge που δεν ήταν σε καλή μέρα, ολοκλήρωσε τον αγώνα στην 8η θέση με 2:06:49.\nLondon MarathonΜαραθώνιος Λονδίνου 2020\nPrevious ArticleΤα θετικά και τα αρνητικά της ασπιρίνηςNext ArticleΟι εννιά μεγαλύτεροι διατροφικοί μύθοι για όσους τρέχουν


Εκείνοι οι άνθρωποι που γίνονται βάλσαμο στις πληγές μας | eWoman.gr\nΕκείνοι οι άνθρωποι που γίνονται βάλσαμο στις πληγές μας\nΥπάρχουν φορές στη ζωή μας που περνάμε ζόρικα. Καλούμαστε να αντιμετωπίσουμε πραγματικά δύσκολες καταστάσεις. Σοβαρά θέματα υγείας, απώλειες, οικονομικά και εργασιακά προβλήματα, ανεργία. Καταστάσεις όπου δοκιμάζονται τα όρια και η αντοχή μας. Καταστάσεις κατά τις οποίες μετράμε τι είχαμε και τι χάσαμε και κάνουμε τον απολογισμό μας.\nΑυτοπροσδιοριζόμαστε εκ νέου και θέτουμε τη ζωή μας σε νέες βάσεις κάνοντας ένα γερό ξεσκαρτάρισμα. Είναι στιγμές που συνήθως βλέπουμε καθαρά ποιοι είναι αυτοί που μας αγαπούν, ποιοι είναι οι αληθινοί φίλοι και όσοι μας νοιάζονται πραγματικά.\nΕίναι όσοι στέκονται δίπλα μας χωρίς να μας κρίνουν. Μόνο ακούνε. Ακούν τα κλάματα, τους φόβους μας και αφουγκράζονται την ψυχή ή τη μοναξιά μας. Απλώνουν τα χέρια για μια ζεστή αγκαλιά και εκφράζουν λόγια παρηγοριάς ντόμπρα και ουσιαστικά. Τέτοιοι άνθρωποι μας βοηθούν να δούμε καθαρά μέσα μας, να απογυμνώσουμε κάθε συναίσθημα και να βγάλουμε προς τα έξω τον καλύτερο εαυτό μας.\nΜας βοηθούν να κάνουμε βήματα μπροστά. Δεν μας ωθούν σε πισωγυρίσματα. Μας μαθαίνουν να αισιοδοξούμε και να βρίσκουμε τις ισορροπίες μας. Τα λόγια τους δρουν σαν βάλσαμο στις πληγές. Αυτοί οι άνθρωποι, με την τρυφερή καρδιά, τη γεμάτη κατανόηση είναι δώρο στη ζωή μας. Είναι οι πολύτιμοί μας, οι άνθρωποι οι πιο οικείοι. Κι επειδή οι θησαυροί σπανίζουν στην εποχή που ζούμε, καλά θα κάνουμε να τους προσέχουμε καλύτερα κι από τον ίδιο μας τον εαυτό.


Tab, Το πρώτο ελληνικό περιοδικό για tablets και smartphones | Techblog.gr\nΠέμπτη, 18/04/2013 · Αλέξανδρος Παππάς Business\nΤο πρώτο τεύχος (120 98 σελίδες) βρίσκεται στα περίπτερα και στοιχίζει 4.5 4.9 ευρώ.\nκαλη προσπαθεια φαινεται, αλλα πανακριβο….\nσορυ για το διπλο σχολιο αλλα, εαν αυτο ειναι το “τελικο εξωφυλλο” ειναι “λιγο” εως πολυ “λαθος”! υπαρχουν και τα windows phones/apps/tablets και τα symbian phones/apps… μηπως το ξεχασανε;\nΝομιζω πως στην εποχη του ιντερνετ δεν χωρανε πια τα κλασικα πλην αγαπημενα περιοδικα….\nΕχω στην αποθηκη μου PIXEL, USER, PC MASTER, COMPUTER & SOFTWARE, CHIP, PC WORLD, PC MAGAZINE.\nΤα πρωτα που ειναι και παλιοτερα τα εχω απο τις χρυσες εποχες μιλαω για δεκαετια 80!\nΑκριβό! Αν έκανε το πολλή 2 ευρώ το συζητάμε αλλά 4,5 όχι. Επίσης υπάρχει και το ίντερνετ όπου δεν νομίζω να προσφέρει τίποτα λιγότερο από το περιοδικό.\nΠαιδια, ειναι μεγαλη αυτη η συζητηση και χαιρομαι που την κανουμε. Η πρωτη μου δουλεια ηταν σε περιοδικο, στο Ηχος & Hi-Fi (αργοτερα μετονομαστηκε σε Ηχος-Εικονα) – δυστυχώς την προηγουμενη εβδομαδα η εταιρεια που το εκδιδει τοσα χρονια (40) ανακοινωσε οτι σταματαει να βγαζει αυτο και τα περιοδικα 4τροχοι, Πτηση. Διαβάστε ολόκληρη την ιστορία μου εδώ https://www.costasvlachakis.gr/intro 🙂\nΠροερχομαι απο τα περιοδικα και τα αγαπαω πολυ ακομα κ στην εποχη της αμεσης ενημερωσης μεσα απο το ιντερνετ. Δεν ξερω ποσοι θα με καταλαβετε αλλα μου αρεσει πολυ η αισθηση του φρεσκοτυπωμενου χαρτιου και η μυρωδια του. Επισης προτιμώ να κραταω περιοδικο το βραδυ στο κρεβατι, παρα tablet.\nΠιστευω οτι αν τα παιδια που βγαζουν το Tab (γνωριζω τον αρχισυντακτη), εχουν καλογραμμένους οδηγους how-to και ενδιαφέροντα πράγματα που είναι πια δύσκολο να αλιεύσεις από τη σαβούρα του ίντερνετ, τότε έχει λόγο ύπαρξης το περιοδικό.\nΣΙγουρα καλη προσπαθεια αλλα με τη κριση τωρα δε ξερεις πως θα παει το καθε τι.\nΤο πήρα πριν λίγο και τελικά κοστίζει 4,90 !!! θα το ξεφυλλίσω και θα σας ενημερωσω σχετικά αν αξίζει σαν περιοδικο τεχνολογίας αλλά από αύριο επειδή σήμερα δεν βλέπω τίποτα αλλο μπροστά μου πλυν του Παναθηναικός – Μπαρτσελόνα με περισσιο άγχος ………\nΠιστευω οτι θα εχει καλυτερη τυχη σαν ηλεκτρονικη διανομη με χαμηλο κοστος..μεσω των διαφορων app τυπου ‘issue’ αν δεν κανω λαθος συγχωρεστε με.\nΜακαρι να παει καλα παντως γιατι αμα παει καλα.. αυτο σημαινει οτι και τα παιδια που δουλευουν πισω απο το project θα βγαζουν ενα μεροκαματο βρε αδελφε! Οποτε ευχομαι το καλυτερο.\nΚαλη επιτυχεια. Αν και νομιζω οτι τετοιας μορφης τυπο αγοραζουν μονο οι ρομαντικοι…\nΑπο εδω μαθαινω οτι χρειαζομαι…. με 4,90 παιρνω δυο σουβλακια και μια coca cola. Κριμα που εγιναν ετσι τα πραγματα. Κ εγω παλια αγοραζα περιοδικα..\nΒασικά πιστεύω πως πέρα των καλογραμμένων οδηγών how-to, ένα περιοδικό τεχνολογίας στις μέρες μας, μόνο με στήλες απόψεων (όχι 1-2 μισόστηλα-ξεπέτες, αλλά πλήρεις στήλες και αρκετές στον αριθμό) μπορεί να σταθεί. Άποψή μου. Το Internet βρήθει από πληροφορία, αλλά η περισσότερη είναι “ακατέργαστη”. Αυτό που λείπει είναι οι απόψεις-άρθρα, για να προβληματιστείς και να κουβεντιάσεις. Ελπίζω να το μεταβιβάσεις στον φίλο σου τον αρχισυντάκτη, Κώστα, γιατί ένα τέτοιο περιοδικό θα με ενδιέφερε αρκετά να το πάρω.\nτο πηρα το περιοδικο καλο. ειναι βεβαια τα 4,90Ε ειναι παρα πολλα…\nΠρέπει να συμφωνήσουμε τουλάχιστον σε κάτι, όσο καλό κι αν είναι το περιεχόμενο και η προσπάθεια που γίνεται από τα παιδιά εκεί. Είναι ακριβό. Αυτή την εποχή, βάζεις άλλες προτεραιότητες για αυτά τα χρήματα.\n– Λοιπόν επάνερχομε στο θέμα μιας και το ξεφύλλισα αναλυτικά πλέον το περιοδικό και έχω να επισημάνω τα εξής : – Για την τιμή τα είπαμε ειναι πολύ αλμυρή στα 4,90 επίσης οι σελίδες του δεν είναι 120 όπως αναφέρει ο αρθρογράφος αλλά 98 !! ( πράγμα που σημένει πως ούτε ο ίδιος το έπιασε στα χέρια του και στηρίχτηκε σε πληροφορίες που είχε σχετικά ) – Οσον αφορά την ύλη του που είναι και το σημαντικότερο κομμάτι πιστεύω πως έχει γίνει καλή δουλειά αλλά το πρώτο τεύχος απευθύνετε ιδίος σε αυτούς που δεν έχουν αποκτήση ακόμη μια τέτιου είδους συσκευή και τους δίνονται συγκριτικά τα μοντέλα που κυκλοφορούν στην αγορά έτσι ώστε να επιλέξουν βάση των δυνατοτήτων που έχει το καθένα καθώς και τις δυνατότητες στο οικονομικό κομμάτι που θα δαπανήσουν αυτού καθέ αυτού οι αναγνώστες για να τα αποκτήσουν . – Επίσης υπάρχουν αρκετά αφιερώματα σε εφαρμογές που βρίσκει κανεις στο app store και στο google play και σε τι χρησιμεύουν αυτές όπως επίσης και σε κάποια παιχνίδια που είναι Τop αυτή την εποχή όπως το Temple Run , το Fifa 13 κτλ κτλ – Σε γενικές γραμμές έχει γίνει μια σωστή δουλειά με αναφορά σε αρκετές λεπτομέριες… Συνέχεια »\nΤο computer για ολους μου εμοιαζε παντα σαν κατι το πολυ λιγο μπροστα στα αλλα τοτε περιοδικα του χωρου. Κατι σα το auto trith μπροστα στο drive (στις καλες του εποχες και οχι την παρωδια τωρα). Παρολα αυτα, πρεπει να ειχαν χτυπησει καποιο κενο αγορας θυμαμαι ακομη και ενα εξαιρετικο ψαγμενο φοιτητη πληροφορικης να το επαινει τι να πω.\nΚαλη τυχη αν και νομιζω οτι πλεον βαδιζουμε σε e-τυπο αποκλειστικα στα επομενα χρονια.\n4,90 για 98 σελιδες…αν δεν εχει πολλες διαφημισεις παλι καλα. Ελπιζω να παει καλα να τις αυγατισει.\nΒλαχακης, οι 4Τ και ο ηχος θα σταματησουν εντελως? Η θα βγουν απο αλλου?\n4,90 για ένα περιοδικό την στιγμή που ένας μέσος μισθός είναι 650-750 ευρώ καθαρά τότε δεν μιλάμε απλά για κάτι ακριβό αλλά για περιοδικό πολυτελείας.\nΑν το ειχανε στα 3,5-4 ευρω θα το επερνα.\nΘελει δουλεια για να βγει δεν αντιλεγω αλλα και γω δουλευω για να βγαλω ετσω και το 5ευρω.\nΕγώ δεν κολλάω τόσο στο ποσό, αλλά θεωρώ ότι είναι άτοπο να αγοράσεις περιοδικό (σε φυσική μορφή) σήμερα. Ο μόνος λόγος που θα μπορούσε κάποιος να το αγοράσει είναι για τα how to, αλλά και πάλι υπάρχει το internet και συγκεκριμένο το youtube για αυτό τον λόγο.\nΜα αγοράζει ακόμα ο κόσμος περιοδικά; 5 ευρώ για να διαβάσω αυτό που μπορώ να το διαβάσω και τζάμπα στο internet ;\nΑν είχαμε 2001 μπορεί το 2013 απλά με τίποτα.\nΑς βγάλουν και μια Online έκδοση μέσα από κάποιο App σε Adroid και iOS με 1,5 ευρώ αφού δεν θα πληρώνουν και ότι συνεπάγεται με την εκτύπωση και διανομή.\n…Δυστηχως…τιποτα παραπανω απο κοπιαρισμενες και αλλαγμενες ειδησεις του νετ…\nΠανακριβο…το πολυ επρεπε να κανει 3Ε\nΔεν υπαρχει λογος υπαρξης…απορω απλα…ισως…ΙΣΩΣ μια online release με 1Ε….και παλι…ΙΣΩΣ….\nΚαλη επιτυχια παο μενα ,πηρα το πρωτο τευχος ,πιστευω θα ειναι συλλεκτικο.\nδύσκολη εποχή για έντυπο τύπο.. έτσι και αλλιώς. ποσο μάλλον κάτι που απευθύνεται σε “τεχνοφιλους” που λογικά χειρίζονται καλά το ιντερνετ.\nΟσο καλό και να είναι (που δεν αμφιβάλω) με τιμή κοντά 5€ εμένα μάλλον μου ακούγεται σαν ανέκδοτο. Περιοδικά σήμερα πρέπει να κάνουν 2€ μαξ (και ας ειναι πιο μικρά σε όγκο). Τωρα αν μπορούν να βγουν με 2€ το τεύχος δεν ξέρω (μισθοί, κόστη κτλ). Αν όχι μην το ξεκινάς καταλαβαίνω..\nΈνα ακόμα περιοδικό για άτομα που είναι εξοικειωμένα στο χαρτί και αγνοούν το διαδίκτυο\nδεν έχουν σχέση με την εξέλιξη της τεχνολογίας τα τελευταία 5 χρόνια και ποιος πιστεύει ότι αυτά τα άτομα θα αγοράσουν ένα περιοδικό για κάτι που δεν τους ενδιέφερε εξ αρχής δηλαδή\nσυσκευές για ιντερνετ;\nδύστυχος για την έντυπη προσπάθεια την βλέπω για άκλαυτη προλαβαίνουν να φτιάξουν καμία τεχνολογική ιστοσελίδα με το θέμα γιατί το κοινό που απευθύνονται είναι εκεί.\nΤο χαρτί σε θέματα που έχουν να κάνουν με το διαδίκτυο και της συσκευές του ΠΕΘΑΝΕ\nΖήτω το ίντερνετ…\nκαι 1 ευρώ να είχε δεν θα πούλαγε